**BİNƏQƏDİ RAYON MƏHKƏMƏSİNƏ**

**İddiaçı:** \_\_\_\_\_\_\_\_\_\_\_\_\_\_\_\_\_ qızı (Bakı şəhəri \_\_\_\_\_\_\_\_\_\_\_\_\_\_\_\_\_ ünvanında qeydiyyatda olan)

**İddiaçı:** \_\_\_\_\_\_\_\_\_\_\_\_\_\_\_\_\_ oğlu (Bakı şəhəri \_\_\_\_\_\_\_\_\_\_\_\_\_\_\_\_\_ ünvanında qeydiyyatda olan)

**Nümayəndə:** \_\_\_\_\_\_\_\_\_\_\_\_\_\_\_\_\_ oğlu (Bakı şəh. \_\_\_\_\_\_\_\_\_\_\_\_\_\_\_\_\_ ünvanında qeydiyyatda olan)

**Tel:** (050) \_\_\_\_\_\_\_\_\_\_\_\_\_\_\_\_\_

**Cavabdeh:** \_\_\_\_\_\_\_\_\_\_\_\_\_\_\_\_\_ oğlu (Bakı şəhəri \_\_\_\_\_\_\_\_\_\_\_\_\_\_\_\_\_ ünvanında qeydiyyatda olan)

**Tel:** (055) \_\_\_\_\_\_\_\_\_\_\_\_\_\_\_\_\_

**İDDİA ƏRİZƏSİ**

*(birgə nikah dövründə əldə edimiş əmlakın bölünməsi və xərclərin əvəzinin ödənilməsi tələbinə dair)*

Cavabdeh \_\_\_\_\_\_\_\_\_\_\_\_\_\_\_\_\_ oğlu və İddiaçı \_\_\_\_\_\_\_\_\_\_\_\_\_\_\_\_\_ qızı 18 aprel 2006-cı il tarixində rəsmi nikaha daxil olmuşlar. Birgə nikah dövründə Bakı şəhəri \_\_\_\_\_\_\_\_\_\_\_\_\_\_\_\_\_ ünvanında yerləşən mənzili 36 000 (otuz altı min) manata əldə etmişlər. Cavabdehin nikah dövründə sabit gəliri olan işi olmamışdır. İş yerlərini tez-tez dəyişmiş, birgə nikah dövründə çox zaman işsiz qalmışdır. Bu səbəbdən daim ehtiyac içində olmuş, ailəni saxlamaq üçün birgə təsərrüfatda demək olar ki, iştirak etməmiş, hətta birgə nikah dövründən olan qızları \_\_\_\_\_\_\_\_\_\_\_\_\_\_\_\_\_ saxlanması üçün heç bir şəkildə iştirak etməmişdir. Uşağın saxlanması üçün bütün xərclər, o cümlədən, paltar, pampers, yemək və s. İddiaçının hesabına alınmışdır. İddiaçı \_\_\_\_\_\_\_\_\_\_\_\_\_\_\_\_\_ atası \_\_\_\_\_\_\_\_\_\_\_\_\_\_\_\_\_ oğlu gənc ailənin maddi sıxıntı çəkməməsi üçün mütəmadi maddi yardımlar etmişdir. Evə mütəmadi ərzaq və ailə üzvlərinin paltarlarının alınmasında xüsusi köməklik göstərmişdir. Bundan əlavə, İddiaçı \_\_\_\_\_\_\_\_\_\_\_\_\_\_\_\_\_ oğlu Cavabdehə Bakı şəhəri \_\_\_\_\_\_\_\_\_\_\_\_\_\_\_\_\_ ünvanında yerləşən mənzilin alınmasında və aldıqdan sonra evin təmiri üçün maddi dəstək vermişdir. Cavabdehin müraciətinə əsasən evin təmiri üçün müvafiq podrat müqaviləsi imzalamış və evi gənc ailənin istəklərinə uyğun təmir etdirmişdir.

Lakin Cavabdeh İddiaçıların xoş münasibətini nankorluqla qiymətləndirmiş və İddiaçı \_\_\_\_\_\_\_\_\_\_\_\_\_\_\_\_\_ qızına qarşı mütəmadi zor tətbiq etməyə başlamış və atasından pul alıb kef-əyləncəyə xərcləməsi üçün ona verməsini tələb etmişdir. İddiaçı \_\_\_\_\_\_\_\_\_\_\_\_\_\_\_\_\_ qızı atasından pul alaraq Cavabdehə verməyə imtina etdikdə isə Cavabdeh İddiaçını nalayiq sözlərlə təhqir etmiş və döymüşdür.

Bundan xəbər tutan İddiaçı \_\_\_\_\_\_\_\_\_\_\_\_\_\_\_\_\_ oğlu Cavabdehin istifadəsinə verdiyi “Nissan Tiida” markalı avtomobili Cavabdehdən almış və Cavabdehə maddi yardımları kəsmişdir. Bundan hiddətlənən Cavabdeh nəinki əməlindən peşiman olmamış, əksinə daha da aqressivləşmiş və İddiaçı \_\_\_\_\_\_\_\_\_\_\_\_\_\_\_\_\_ qızını boşamaqla hədələmiş və nəhayət nikahın pozulması tələbi ilə məhkəməyə müraciət etmişdir.

Hazırda İddiaçı \_\_\_\_\_\_\_\_\_\_\_\_\_\_\_\_\_ qızı və Cavbdeh \_\_\_\_\_\_\_\_\_\_\_\_\_\_\_\_\_ oğlu arasında olan nikahın pozulması tələbinə dair məhkəmə prosesi Binəqədi rayon məhkəməsində davam etməkdədir.

İddiaçı \_\_\_\_\_\_\_\_\_\_\_\_\_\_\_\_\_ oğlu Cavabdehin məhkəməyə müraciət etməsi faktını bildikdən sonra Cavabdehin xahişi ilə evin təmiri üçün xərclədiyi 27 000 (iyirmi yeddi min) manat məbləğini geri tələb etmişdir. Lakin Cavabdeh buna heç bir məhəl qoymamış və evin təmiri üçün xərclənmiş pulu geri qaytarmamışdır.

**Azərbaycan Respublikası Ailə Məcəlləsinin 32.1-ci maddəsinə** əsasən nikah müddətində ər-arvadın əldə etdikləri əmlak onların ümumi birgə mülkiyyəti sayılır. Həmin **Məcəllənin 32.2-ci maddəsinə** əsasən isə ər-arvadın ümumi birgə mülkiyyətinə onların hər birinin əmək, sahibkarlıq və intellektual fəaliyyəti nəticəsində əldə etdikləri gəlirlər, ər-arvadın ümumi gəlirləri hesabına əldə edilən daşınar və daşınmaz əşyalar, qiymətli kağızlar, kredit idarələrinə və ya sair kommersiya təşkilatlarına qoyulmuş paylar, əmanətlər, kapitaldan olan paylar və əmlakın ər-arvaddan kimin adına əldə olunmasından, yaxud əmanətin kimin adına və ya kim tərəfindən qoyulmasından asılı olmayaraq nikah dövründə ər-arvadın qazandığı hər hansı sair əmlak daxildir.

**Azərbaycan Respublikası Ailə Məcəlləsinin 36.3-cü maddəsinə** əsasən mübahisə olduqda, ər-arvadın ümumi əmlakının bölünməsi, eləcə də bu əmlakda ər-arvadın paylarının müəyyən olunması məhkəmə qaydasında həyata keçirilir. Həmin **Məcəllənin 36.4-cü maddəsinə** görə isə məhkəmə ər-arvadın ümumi əmlakını bölərkən onların tələbi ilə hər birinə çatacaq əmlakı müəyyən edir.

**Azərbaycan Respublikası Ailə Məcəlləsinin** 37.1-ci maddəsinə əsasən ər-arvad arasındakı müqavilədə başqa hal nəzərdə tutulmayıbsa, onların ümumi əmlakının bölünməsi zamanı bu əmlakdakı payları bərabər hesab edilir. Həmin **Məcəllənin 37.2-ci maddəsinə** əsasən “Ayrı-ayrı hallarda məhkəmə yetkinlik yaşına çatmayan uşaqların mənafeyini və (və ya) ərin (arvadın) diqqətəlayiq mənafeyini, o cümlədən ər-arvaddan biri üzrsüz səbəbdən gəlir əldə etmədiyi və ya birgə mülkiyyəti ailənin mənafeyinə zidd olaraq sərf etdiyi hallarda nəzərə alıb onların birgə mülkiyyətinin bölünməsi zamanı payları bərabər bölməyə bilər”.

Birgə nikah dövründə əldə olunmuş və ərlə arvadın ümumi mülkiyyəti sayılan əmlakın bölünməsi barədə Cavabdeh \_\_\_\_\_\_\_\_\_\_\_\_\_\_\_\_\_ oğlu İddiaçı \_\_\_\_\_\_\_\_\_\_\_\_\_\_\_\_\_ qızı arasında razılıq əldə olunmamışdır. Hesab edirəm ki, Cavabdeh \_\_\_\_\_\_\_\_\_\_\_\_\_\_\_\_\_ oğlu və İddiaçı \_\_\_\_\_\_\_\_\_\_\_\_\_\_\_\_\_ qızının birgə nikah dövründə əldə etdikləri əmlakın ümümi qiyməti təqribən 40 000 (qırx min) manat təşkil edir.

**Azərbaycan Respublikası Mülki Məcəlləsinin 427.4-cü** maddəsinə əsasən “Ağlabatan müddətdə icra edilməmiş öhdəliyi, eləcə də icra müddəti tələbetmə anı ilə müəyyənləşdirilmiş öhdəliyi borclu kreditorun icra tələbini irəli sürdüyü gündən yeddi gün müddətində icra etməyə borcludur”.

**Azərbaycan Respublikası** **Mülki Məcəlləsinin 443.1-ci** maddəsinə əsasən Öhdəliyini icra etməyən borclu kreditora dəymiş zərərin əvəzini ödəməyə borcludur.

**Azərbaycan Respublikası Mülki Məcəlləsinin 445.2.1-ci** maddəsinə əsasən Cavabdeh öhdəliyin icrası üçün müəyyənləşdirilmiş müddətdə icra edilməməsi nəticəsində İddiaçıya vurduğu zərər üçün məsuliyyət daşıyır.

**Azərbaycan Respublikası** **Mülki Məcəlləsinin 449.1-ci** maddəsinə əsasən “Özgəsinin pul vəsaitini qanunsuz saxlamaqla, onu qaytarmaqdan boyun qaçırmaqla, onun ödənilməsini digər şəkildə gecikdirməklə və ya başqa şəxsin hesabına pul vəsaitini əsassız əldə etməklə və ya toplamaqla ondan faydalanmağa görə həmin vəsaitin məbləğindən faizlər ödənilməlidir. Faizlərin miqdarı pul öhdəliyinin və ya onun müvafiq hissəsinin icra edildiyi gün üçün *bank* uçot dərəcəsi ilə müəyyənləşdirilir”.

**Azərbaycan Respublikası** **Mülki Məcəlləsinin və 439.3-cü** maddəsinə əsasən borcun üzərinə iki faiz bəndi əlavə edilməklə Azərbaycan Respublikası Milli *Bankı tərəfindən müəyyən edilən uçot* dərəcəsi miqdarında, lakin ildə azı beş faiz miqdarında hesablanır. Qeyd edilən faiz dərəcəsi gündəlik 0,02 faiz təşkil edir. Əsas İddia məbləğinin **27 000 manat** 01mart 2011-ci il tarixinədək ödənilmədiyini nəzərə alaraq Cavabdeh tərəf qanunvericiliyə əsasən gündəlikəsas iddia məbləğinin 0.02 faizi həcmində, yəni gündəlik 29 (iyirmi doqquz) manat əlavə ödəniş etməlidir. Cavabdehin nikahın pozulması haqqında məhkəməyə müraciət etdiyi tarixdən hesablanmalıdır. İdda ərizəsinin verildiyi tarixdə (30 gün) bu məbləğ 29\*30=**870 manat** təşkil edir.

Azərbaycan Respublikası Mülki Prosesual Məcəlləsinin 4-cü, 149-151-ci maddələrini və Azərbaycan Respublikası Ailə Məcəlləsinin 32, 36 və 37-ci maddələrini rəhbər tutaraq məhkəmədən,

**XAHİŞ EDİRƏM:**

1. Birgə nikah dövrü zamanı əldə olunan, İddiaçı \_\_\_\_\_\_\_\_\_\_\_\_\_\_\_\_\_ qızı və Cavabdeh \_\_\_\_\_\_\_\_\_\_\_\_\_\_\_\_\_ oğlunun ümumi mülkiyyəti sayılan və Cavabdeh \_\_\_\_\_\_\_\_\_\_\_\_\_\_\_\_\_ oğlunun adına qeydə alınmış Bakı şəhəri \_\_\_\_\_\_\_\_\_\_\_\_\_\_\_\_\_ ünvanında yerləşən mənzil üzərində payın müəyyən olunması və 2/3 nisbətdə İddiaçı \_\_\_\_\_\_\_\_\_\_\_\_\_\_\_\_\_ qızının xeyrinə bölünməsi;
2. Cavabdeh \_\_\_\_\_\_\_\_\_\_\_\_\_\_\_\_\_ oğlunun İddiaçı \_\_\_\_\_\_\_\_\_\_\_\_\_\_\_\_\_ oğluna olan 27 000 (iyirmi yeddi min) manat əsas iddia məbləğində pul borcunun və ödəmənin gecikdirilməsinin hər günü üçün 0,02% olmaqla iddianın verilmə tarixinə cəmi 870 (səkkiz yüz yetmiş) manat pul məbləğininCavabdeh \_\_\_\_\_\_\_\_\_\_\_\_\_\_\_\_\_ oğlundan tutularaq iddiaçı \_\_\_\_\_\_\_\_\_\_\_\_\_\_\_\_\_ verilməsi;
3. Bakı şəhəri \_\_\_\_\_\_\_\_\_\_\_\_\_\_\_\_\_ ünvanında yerləşən mənzilin satılaraq əldə edilən məbləğin 2/3 nisbətdə iddiaçı \_\_\_\_\_\_\_\_\_\_\_\_\_\_\_\_\_ qızına verilməsi, qalan məbləğdən cavabdeh \_\_\_\_\_\_\_\_\_\_\_\_\_\_\_\_\_ oğlunun iddiaçı \_\_\_\_\_\_\_\_\_\_\_\_\_\_\_\_\_ oğluna olan borcu ödənildikdən sonra qalan məbləğin cavabdehə qaytarılması barədə qətnamə qəbul edəsiniz.

**Qoşma:**

1. İddia ərizəsinin sürəti –2 nüsxə;
2. Dövlət rüsumunun ödənilməsini təsdiq edən sənəd – 1 vərəqə;
3. Vəsastət – 1 vərəqədə;
4. Podrat müqaviləsinin surəti– 2 vərəqə;
5. Podratın nəticəsinin qəbulu aktı – 2 vərəqə;
6. Nümayəndənin səlahiyyətlərini təsdiq edən sənəd – 2 vərəqə.

\_\_\_\_\_\_\_\_\_\_\_\_\_\_\_\_\_\_\_\_\_

**İddiaçı** \_\_\_\_\_\_\_\_\_\_\_\_\_\_\_\_\_ **qızının və**

**İddiaçı** \_\_\_\_\_\_\_\_\_\_\_\_\_\_\_\_\_ **oğlunun adından**

\_\_\_\_\_\_\_\_\_\_\_\_\_\_\_\_\_ **oğlu**

**Nümayəndə**

**\_\_\_\_\_** \_\_\_\_\_\_\_\_\_\_\_\_\_\_\_\_\_ **20\_\_-cü il**

**BİNƏQƏDİ RAYON MƏHKƏMƏSİNƏ**

**İddiaçı:** \_\_\_\_\_\_\_\_\_\_\_\_\_\_\_\_\_ qızı (Bakı şəhəri \_\_\_\_\_\_\_\_\_\_\_\_\_\_\_\_\_ ünvanında qeydiyyatda olan)

**Nümayəndə:** \_\_\_\_\_\_\_\_\_\_\_\_\_\_\_\_\_ oğlu (Bakı şəh. \_\_\_\_\_\_\_\_\_\_\_\_\_\_\_\_\_ ünvanında qeydiyyatda olan)

**Tel:** (050) \_\_\_\_\_\_\_\_\_\_\_\_\_\_\_\_\_

**Cavabdeh:** \_\_\_\_\_\_\_\_\_\_\_\_\_\_\_\_\_ oğlu (Bakı şəhəri \_\_\_\_\_\_\_\_\_\_\_\_\_\_\_\_\_ ünvanında qeydiyyatda olan)

**Tel:** (055) \_\_\_\_\_\_\_\_\_\_\_\_\_\_\_\_\_

**VƏSATƏT**

(Mənzilin dövlət reyesterindən çıxarışın surətinin tələb edilməsi)

Cavabdeh \_\_\_\_\_\_\_\_\_\_\_\_\_\_\_\_\_ oğlu və İddiaçı \_\_\_\_\_\_\_\_\_\_\_\_\_\_\_\_\_ qızı 18 aprel 2006-cı il tarixində rəsmi nikaha daxil olmuşlar. Birgə nikah dövründə Bakı şəhəri \_\_\_\_\_\_\_\_\_\_\_\_\_\_\_\_\_ ünvanında yerləşən mənzili 36 000 (otuz altı min) manata əldə etmişlər. Birgə nikah dövründə əldə edilmiş qeyd edilən mənzilin üzərində mülkiyyət hüququnu təsdiq edən daşınmaz əmlakın dövlət reyesterindən çıxarışın surətini iddia ərizəsinə əlavə etmək üçün iddiaçı tərəfindən əldə edilməsi mümkün olmamışdır.

Yuxarıda qeyd edilənləri nəzərə alaraq, Bakı şəhəri \_\_\_\_\_\_\_\_\_\_\_\_\_\_\_\_\_ ünvanında yerləşən mənzilin çıxarışının surətinin mülki işə əlavə edilməsi üçün Cavabdehdən və ya Azərbaycan Respublikası Əmlak məsələləri Dövlət Komitəsi yanında Daşınmaz Əmlakın Dövlət Reyesteri xidmətindən tələb edilməsini xahiş edirəm.

\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ **oğlu**

**Nümayəndə**

**\_\_\_** \_\_\_\_\_\_\_\_\_\_\_\_\_\_\_\_\_ **20\_\_-ci il**