**\_\_\_\_\_\_\_\_\_\_\_\_ rayon məhkəməsinə**

**İddiaçı:** *\_\_\_\_\_\_\_\_\_\_\_\_\_\_\_\_\_\_\_\_\_*

*/ Ünvan: \_\_\_\_\_\_\_\_\_\_\_\_\_\_\_\_\_\_\_\_\_/*

**Cavabdeh:** *\_\_\_\_\_\_\_\_\_\_\_\_\_\_\_\_\_\_\_\_\_*

*/ Ünvan: \_\_\_\_\_\_\_\_\_\_\_\_\_\_\_\_\_\_\_\_\_/*

**İ D D İ A Ə R İ Z Ə S İ**

*(nikahın ləğvinə dair)*

Mən cavabdehlə \_\_\_\_\_\_\_\_-ci ildə rəsmi nikaha girib ailə qurmuşam. Birgə nikahdan bir uşağımız anadan olmuşdur: \_\_\_\_\_\_\_\_\_\_\_\_-cu il təvəllüdlü *\_\_\_\_\_\_\_\_\_\_\_\_\_\_\_\_\_\_\_\_\_\_\_\_oğlu/qızı.*

Nikahın ləğvi barədə ərizə verməyimin səbəbi xasiyyətimizin tutmaması, bu səbəbdən birgə yaşamağımızın mümkün olmamasıdır. Belə ki, birgə nikah dövründə heç bir əsaslı səbəb olmadan aramızdakı münasibətlər kəskinləşmişdir.

Xasiyyətimizin tutmaması səbəbindən ailə münasibətlərimiz dağılmışdır. Ailə münasibətlərimizin bərpa olunması mümkün deyildir. Artıq iki aydır ki, nikahımız formal xarakter daşıyır, barışıb bir ailə kimi yaşamağımız mümkün deyildir.

Azərbaycan Respublikası Ailə Məcəlləsinin 19.1-ci maddəsinə əsasən ər-arvadın yetkinlik yaşına çatmayan ümumi uşaqları olduqda və ya ər (arvad) nikahın pozulmasına razı olmadıqda nikah məhkəmə qaydasında pozulur.

Həmin Məcəllənin 20.1-ci maddsinə əsasən ər-arvadın birgə yaşamasının və ailənin saxlanmasının qeyri-mümkünlüyü məhkəmə tərəfindən müəyyən edildikdə, nikah məhkəmə qaydasında pozulur.

Həmin Məcəllənin 22.1-ci maddəsinə əsasən nikah məhkəmə qaydasında pozularkən, ər-arvad məhkəməyə yetkinlik yaşına çatmayan uşaqlarının kiminlə qaldığını, uşaqların və (və ya) ehtiyacı olan və əmək qabiliyyəti olmayan ərin (arvadın) saxlanması üçün vəsaitin ödənilmə qaydasını, bu vəsaitin miqdarını və ər-arvadın ümumi birgə mülkiyyətinin bölünməsini müəyyən edən saziş təqdim edə bilərlər. 22.2-ci maddəsinə əsasən isə həmin Məcəllənin 22.1-ci maddəsində göstərilən məsələlər üzrə ər-arvad arasında saziş olmadıqda, eləcə də bu saziş uşaqların və ya tərəflərdən birinin marağını pozduqda, məhkəmə boşanmadan sonra yetkinlik yaşına çatmayan uşaqların valideynlərindən hansının yanında qaldığını müəyyən etməli; uşaqlar üçün alimentin hansı valideyndən və hansı miqdarda tutulduğunu müəyyən etməli; ər-arvadın (onlardan birinin) tələbi ilə onların birgə mülkiyyətində olan əmlakın bölgüsünü aparmalıdır.

Ailə Məcəlləsinin 75.4-cü maddəsinə əsasən “Valideynlər uşaqlarını saxlamadıqda uşaqların saxlanması üçün vəsait (aliment) valideynlərdən məhkəmə qaydasında tutulur”. Həmin məcəllənin 78-cı maddəsinin tələblərinə əsasən “Valideynlər arasında yetkinlik yaşına çatmayan uşaqlara aliment ödənilməsi barədə saziş yoxdursa, eləcə də aliment verməyə borclu olan valideynin qazancı (gəliri) qeyri-müntəzəm, dəyişən olarsa, ya da qazancın (gəlirin) hamısını və ya bir hissəsini həmin valideyn natura və ya xarici valyuta ilə alırsa, yaxud onun qazancı və ya sair gəliri yoxdursa, habelə alimentin valideynin qazancından (gəlirindən) müəyyən hissə kimi tutulması mümkün olmadığı, çətinlik törətdiyi və tərəflərdən birinin marağını əhəmiyyətli dərəcədə pozduğu başqa hallarda, uşaqların saxlanması üçün vəsait tutulmasını tələb edən şəxsin xahişi ilə alimentin miqdarı məhkəmə tərəfindən hər ay ödənilməli olan sabit pul məbləğində və ya eyni zamanda, həm sabit pul məbləğində, həm də bu Məcəllənin 76-cı maddəsinə uyğun olaraq qazancın (gəlirin) müəyyən hissəsi kimi müəyyən edilə bilər”.

Hesab edirəm ki, aramızda olan nikah ləğv edilməli, uşaq anası ilə saxlanmalıdır. Cavabdehin əsas iş yerindən aldığı məvacibin onun əsas gəlirini təşkil etmədiyini və rəsmi şəkildə bəyan edilməyən qazancının olduğunu nəzərə alaraq Uşağın saxlanması üçün cavabdehin həm gəlirinin ¼ hissəsi, həm də sabit pul məbləği – 300 manat aliment ödənilməlidir. (yaxud Uşaq üçün könüllü aliment ödəyirəm. Bu halda iddia ərizəsinin bundan öncə gələn abzası silinə bilər.).

Yuxarıda qeyd edilənlərə əsasən, Azərbaycan Respublikası Ailə Məcəlləsinin 20-ci və 21-ci maddələrini rəhbər tutub məhkəmədən

**Xahiş edirəm:**

Mənimlə *\_\_\_\_\_\_\_\_\_\_\_\_\_\_\_\_\_\_\_\_\_\_\_\_oğlu/qızı* arasında nigahın ləğv edilməsinə, uşaqların mənim yanımda saxlanılması və uşağın saxlanması üçün cavabdehdən hər ay gəlirinin ¼ hissəsi, həm də sabit pul məbləği – 300 manat aliment ödənilməsinə dair qətnamə çıxarasınız.

Qoşma: Dövlət rüsumunun ödənilməsinə dair qəbz

İddia ərizəsinin surəti

Şəxsiyyət vəsiqəsinin surəti

Nikah haqda şəhadətnamə

Doğum haqda şəhadətnamənin surəti

DİN BPQMİ-nin MAPS şöbəsi tərəfindən verilmiş arayış

İddiaçı: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_oğlu/qızı*

“\_\_\_” \_\_\_\_\_\_\_ 20\_\_-ci il