**NƏQLİYYAT VASİTƏSİNİN**

**İCARƏ MÜQAVİLƏSİ №**

Bakı ş., “\_\_” \_\_\_\_\_20\_\_

Bu Müqavilə, bir tərəfdən, gələcəkdə “**İcarəyə verən”** adlandırılacaq, Azərbaycan Respublikası Bakı şəhər dövlət yol polisi tərəfindən \_\_\_.\_\_\_.20\_\_-cu ildə verilmiş AB № \_\_\_\_\_\_ nömrəli qeydiyyat şəhadətnaməsi əsasında \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ oğlunun mülkiyyətində olan \_\_ XX \_\_\_ dövlət qeydiyyat nişanlı, HYUNDAI TUCSON markalı nəqliyyat vasitəsinə 7E/????? saylı etibarnamə əsasında sahiblik və idarə edən \_\_\_\_\_\_\_\_\_\_\_\_\_\_\_ oğlu və digər tərəfdən gələcəkdə “**İcarəçi”** adlandırılacaq, direktoru \_\_\_\_\_\_\_\_\_\_\_\_\_\_\_ şəxsində təmsil edilən və öz nizamnaməsi əsasında fəaliyyət göstərən ***“***\_\_\_\_\_\_\_\_\_\_\_\_\_\_\_***” MMC*** arasında aşağıda göstərilən şərtlər daxilində bağlanmışdır.

Bundan sonra İcarəçi və İcarəyə verən ayrılıqda “Tərəf” birgə “Tərəflər” adlandıralacaqlar.

1. Müqavilənin mövzusu
   1. İcarəyə verən sahibliyində/mülkiyyətində olan mühərrik №\_\_\_\_\_\_\_\_\_\_\_\_\_\_\_, ban №\_\_\_\_\_\_\_\_\_\_\_\_\_\_\_, \_\_ XX \_\_\_ dövlət qeydiyyat nişanlı, 2008-ci il istehsalı ağ rəngli, HYUNDAI TUCSON markalı nəqliyyat vasitəsini (“Nəqliyyat vasitəsi”) 1 il müddətinə İcarəçinin istifadəsinə verir, İcarəçi isə təqdim edilmiş Nəqliyyat vasitəsinə görə Tərəflər arasındakı razılaşdırılmış icarə haqqını İcarəyə verənə ödəyir.
   2. Əmlakın icarəyə verilməsi bu əmlak üzərində mülkiyyət hüququnun dəyişməsinə səbəb olmur.
2. Tərəflərin öhdəlikləri
   1. İcarəyə verən aşağıdakılar barədə məsuliyyət daşıyır:

* Nəqliyyat vasitələrini təhvil-təslim aktına əsasən istismara tam yararlı vəziyyətdə İcarəçiyə təhvil vermək;
* Müqavilə müddəti ərzində avtomobilin texniki göstəricilərinə uyğun olaraq sürtkü yağının dəyişdirilməsi və ümumi profilaktik yoxlanılmasını təşkil etmək, təbii aşınmış təkərləri yenisi ilə əvəz etmək;
* İcarəyə verilmiş avtomobillərə internet vasitəsilə nəzarət etmək üçün “GPS tracking” naviqasiya sistemi ilə təmin etmək;
* Qanunvericiliklə İcarəyə verənin üzərinə düşən vergilərin, sosial ödəmələrin və rüsumların ödənilməsini həyata keçirmək və İcarəçini qeyd olunanlarla əlaqədar üçüncü tərəflərin iddialarından azad etmək.

1. İcarəyə verən Nəqliyyat vasitəsində aşağıdakı sənədlərin olmasını təmin edir:

* Nəqliyyat vasitəsinin texniki pasportu;
* Nəqliyyat vasitəsindən qanunvericiliyə uyğun olaraq İcarəçinin istifadə etməsi üçün digər sənədlər.
  + 1. İcarəyə verilən hər bir nəqliyyat vasitəsində aşağıdakı vasitələrin olmasını təmin etməlidir:
* Qəza dayanma nişanı- yolun hərəkət hissəsində nəqliyyat vasitəsi məcburi dayandığı hallarda quraşdırılır;
* Hava nasosu – avtomobillərin təkərlərinin doldurulması üçün;
* Tros və ya zəncir – nəqliyyat vasitəsinin nasaz olduğu halda yedəyə alınması üçün;
* Komplektləşdirilmiş xüsusi dərman qutuları – ilkin tibbi yardım göstəmək üçün;
* Yanğınsöndürmə balonları – yanğın zamanı alovun yayılmasının qarşısının alınması üçün.
  1. İcarəçi aşağıdakılar barədə məsuliyyət daşıyır:
* Nəqliyyat vasitələrini ona uyğun texniki istismar qaydalarına müvafiq olaraq yalnız təyinatına uyğun istifadə etmək;
* Öhdəsinə düşən ödəmələri vaxtlı-vaxtında həyata keçirmək;
* Nəqliyyat vasitəsinin kasko və icbari sığorta ilə sığortalanmasını təmin etmək;
* Yol nəqliyyat hadisəsi baş verdikdə, nəqliyyat vasitəsinin sığorta şirkəti və ya üçüncü şəxslər tərəfindən və ya bilavasitə İcarəçinin özü tərəfindən tam təmir еdilməsinin təmin edilməsi;
* Nəqliyyat vasitəsini mümkün qədər zədələnmələrdən qorumaq;
* Müqavilənin müddəti sona çatdıqdan və ya ona daha əvvəl xitam verildikdən sonra, Nəqliyyat vasitəsini İcarəyə verənə normal aşınma nəzərə alınmaqla, sonrakı istismar üçün yararlı surətdə qaytarılması.

1. İcarə haqqı
   1. Müqavilənin qüvvədə olduğu müddət ərzində İcarəçi icarəyə götürülmüş Nəqliyyat vasitəsi üçün İcarəyə verənə hər ay üçün RƏQƏDMLƏ (SÖZLƏ) manat ödəyir.
   2. İcarəçi Müqavilənin 3.1 bəndində göstərilən məbləğdən Azərbaycan Respublikasının Vergi Məcəlləsinin 124.1 bəndinə əsasən ödəmə mənbəyində vergi tutur.
   3. Ödəniş aylıq əsasda, İcarəyə verənin bu Müqavilədə göstərilən bank hesabına hər ayın ilk beş iş günü ərzində köçürmə yolu ilə həyata keçirilir.
2. Müqavilənin müddəti
   1. Bu Müqavilə imzalandığı tarixdən qüvvəyə minir və 31.12.2015-ci il tarixədək qüvvədədir.
   2. Hər bir Tərəf digər Tərəfi 30 (otuz) təqvim günü əvvəlcədən xəbərdar etməklə bu Müqaviləyə birtərəfli qaydada xitam vermək hüququna malikdir.
3. **FORS-MAJOR**
   1. Əgər hazırkı Müqavilə ilə Tərəflərin üzərinə düşən öhdəliklərin yerinə yetirilməsi qarşısı alınmaz hallar nəticəsində qeyri-mümkün olarsa, Tərəflər öhdəliklərin tam və ya qismən yerinə yetirilməməyinə görə məsuliyyət daşımırlar. Qeyd olunan hallar fövqəladə, gözlənilməz və qarşısı alınmaz xarakter daşımalıdır, Müqavilə imzalandıqdan sonra yaranmalıdır və Tərəflərin iradəsindən asılı olmamalıdır.
   2. Qarşısıalınmaz qüvvənin təsiri nəticəsində öz öhdəliklərini yerinə yetirə bilməyən Tərəf dərhal bu barədə digər Tərəfi yazılı şəkildə xəbərdar etməlidir.
4. **MƏXFİLİK**
   1. Tərəflərdən hər biri bu Müqavilə bağlanarkən və bu Müqavilədən irəli gələn öhdəliklərin yerinə yetirilməsi zamanı onlara məlum olmuş məxfi məlumatı heç bir vəchlə yaymamaq barədə öz üzərlərinə öhdəlik götürürlər.
5. Mübahisələrin həlli qaydaları
   1. Müqavilənin həyata keçirilməsi zamanı Tərəflər arasında baş vermiş mübahisələrin və fikir ayrılıqların həlli pretenziya qaydasında həyata keçirilir. Pretenziyanın müzakirə edilmə müddəti – pretenziya alındıqdan sonra 30 gündür. Pretenziya yolu ilə mübahisələr həll edilməzsə və hazırkı bənddə göstərilən müddət ərzində pretenziyaya cavab verilməzsə, mübahisəli məsələ müzakirə üçün Azərbaycan Respublikasının müvafiq məhkəməsinə verilməlidir.
   2. Pretenziya, sifarişli xəbərdarlıq məktubu şəklində Tərəfin 9-cu maddədə göstərilən ünvanına göndərilir və aşağıdakı hallardan hər hansı biri baş verərsə pretenziyanın göndərildiyi gündən 10 (on) təqvim günü müddətində qəbul edilmiş hesab olunur:

* adresat onun qəbulundan imtina edibsə və bu imtina yazılı şəkildə rəsmiləşdirilmişdirsə;
* poçtdan alınmış xəbərdarlığa baxmayaraq, adresat Pretenziya məktubunu qəbul etmək üçün gəlməyibsə və bu barədə rabitə idarəsi pretenziya göndərmiş Tərəfi xəbərdar edibsə;
* tərəfin məlum olan sonuncu hüquqi ünvanına (yaşayış yerinin) göndərilmiş pretenziya adresatın orada olmaması səbəbindən ona çatdırılmayıbsa və bu barədə rabitə idarəsi pretenziya göndərmiş Tərəfi xəbərdar edibsə pretenziya qəbul olunmuş hesab olunur.

1. Digər MÜDDƏALAR
   1. Tərəflər arasındakı yeni halların yaranmasına səbəb olan və hazırkı Müqavilə ilə nəzərdə tutulmayan hər hansı bir razılaşma Müqaviləyə əlavələr və düzəlişlər şəklində tərtib olunaraq İcarəçi və İcarəyə verən tərəfindən imzalanmalıdırlar. Müqaviləyə birtərəfli şəkildə daxil edilən düzəliş və əlavələr hüquqi qüvvəyə malik deyildir.
   2. Müqavilə Tərəflərin əvvəlki yazılı və şifahi razılaşmalarını və öhdəliklərini özü ilə əvəz edir.
   3. Müqavilə Azərbaycan dilində 2 nüsxədə tərtib olunmuşdur. Hər Tərəfə bir nüsxə verilməlidir.
   4. Hazırkı Müqavilə ilə nəzərdə tutulmayan məsələlər ilə bağlı Tərəflər Azərbaycan Respublikasının qüvvədə olan qanunvericiliyini rəhbər tuturlar.
2. Tərəflərin hüquqi ünvanları və rekvizitləri

|  |  |
| --- | --- |
| ***İcarəyə verən:*** | ***İcarəçi:”Perfomans” MMC*** |
| **Ünvanı:**  **VÖEN**:  **Bank**:  **Kod**:  **VOEN**:  **M/h**:  **SWIFT**:  **H/H**: | **Ünvanı:**  **VÖEN**:  **Bank**:  **Kod**:  **VOEN**:  **M/h**:  **SWIFT**:  **H/H**: |
| ***\_\_\_\_\_\_\_\_\_\_\_\_\_\_***  \_\_\_\_\_\_\_\_\_\_\_\_\_\_\_ oğlu | **\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_ oğlu  **Direktor** |