**BİNƏQƏDİ RAYON MƏHKƏMƏSİNƏ**

**İddiaçı:** \_\_\_\_\_\_\_\_\_\_\_\_\_\_\_\_\_\_ qızı (Bakı şəhəri, Binəqədi r., Rəsulzadə qəs., M. Davudoğlu küç., ev \_\_\_\_ ünvanında qeydiyyatda olan)

**Nümayəndə:** \_\_\_\_\_\_\_\_\_\_\_\_\_\_\_\_\_\_

**Tel:** (050) \_\_\_\_\_\_\_\_\_\_\_\_\_\_\_\_\_\_

**Cavabdehlər:** \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

Ünvan: (Bakı şəhəri, Binəqədi r., Rəsulzadə qəs., M. Davudoğlu küç., ev \_\_)

**İDDİA ƏRİZƏSİ**

*(mənzilə məcburi köçürülmə barədə)*

Binəqədi rayonu, Rəsulzadə qəsəbəsi, M. Davudoğlu küçəsində yerləşən \_\_\_\_ saylı ev \_\_\_\_\_\_\_\_\_\_\_\_\_\_\_\_\_\_tarixində vəfat etmiş iddiaçının anası \_\_\_\_\_\_\_\_\_\_\_\_\_\_\_\_\_\_ qızının mülkiyyətində olmuşdur. \_\_\_\_\_\_\_\_\_\_\_\_\_\_\_\_\_\_ vəfat etdikdən sonra iddiaçı və qardaşı \_\_\_\_\_\_\_\_\_\_\_\_\_\_\_\_\_\_ oğlu dövlət notariat kontoruna müraciət edərək analarının qanun üzrə vərəsələri kimi tanınmışlar. Bununla əlaqədar olaraq, iddiaçıya həmin evin 1/5 hissəsinin onun mülkiyyətində olması barədə 21 oktyabr 2013-cü il tarixdə Azərbaycan Respublikası Əmlak Məsələləri Dövlət Komitəsinin Yanında Daşınmaz Əmlakın Dövlət Reyestri Xidməti tərəfindən Hüquqlarının Dövlət Qeydiyyatı haqqında daşınmaz əmlakın dövlət reyestrindən RX seriyalı \_\_\_\_\_\_\_\_\_\_\_\_\_\_\_\_\_\_ saylı çıxarış verilmişdir. İddiaçı müəyyən müddətə Azərbaycan Respublikasından kənarda yaşadığı üçün həmin evdə olan otağı cavabdehlər tərəfindən tutulmuş, əşyaları dəhlizin bir küncünə yığılmış, özü isə mülkiyyət hüququ ilə ona məxsus olam evə buraxılmır.

Eyni zamanda, iddiaçı \_\_\_\_\_\_\_\_\_\_\_\_\_\_\_\_\_\_ cavabdehlərə qarşı Binəqədi rayon məhkəməsində “paylı mülkiyyətdə payın naturada ayrılması, evdə istifadə qaydalarının, evə və həyətə giriş çıxış yolunun müəyyən edilməsi” tələbinə dair iddia qaldırmışdır. Qeyd edilən məhkəmə prosesi zamanı ekspertiza keçirilmiş və paylı mülkiyyətdə olan əmlakın naturada ayrılmasının texniki cəhətdən mümkün olmaması barədə müvafiq rəy təqdim edilmişdir. Belə ki, cavabdeh \_\_\_\_\_\_\_\_\_\_\_\_\_\_\_\_\_\_ tərəfindən həmin ünvanda tikintialtı sahəsi 140.0 m2 olan 2 mərtəbəli qeyri-qanuni yaşayış evi tikmişdir və bu qanunsuz tikili payın naturada bölünməsinə imkan verməmişdir. Qeyd edilən rəyi nəzərə alaraq Binəqədi Rayon Məhkəməsi 20 oktyabr 2014-cü il tarixli, 2(001)- \_\_\_\_\_\_\_\_\_\_\_\_\_\_\_\_\_\_ saylı qətnaməsi ilə iddianı təmin etməmişdir (qətnamənin surəti əlavə edilir).

Yuxarıda qeyd olunanlardan göründüyü kimi cavabdehlər iddiaçının mülkiyyət hüququnun həyata keçirilməsinə imkan vermirlər.

Azərbaycan Respublikasının Konstitusiyasının 29.1-ci maddəsinə əsasən hər kəsin mülkiyyət hüququ vardır və həmin maddənin 4-cü bəndinə əsasən “dövlət vərəsəlik hüququna təminat verir”.

Azərbaycan Respublikasının Mülki Məcəlləsinin 152.1-ci maddəsinə əsasən “*mülkiyyət hüququ—subyektin ona mənsub əmlaka (əşyaya) öz istədiyi kimi sahib olmaq, ondan istifadə etmək və ona dair sərəncam vermək üzrə dövlət tərəfindən tanınan və qorunan hüququdur”* və həmin Məcəllənin 152.5-ci maddəsinə əsasən *“mülkiyyətçi əmlaka (əşyaya) sərbəst surətdə sahib ola bilər, ondan istifadə edə bilər və ona dair sərəncam verə bilər, həmin əmlaka başqa şəxslərin sahibliyinə yol verməyə bilər, ona mənsub əmlak barəsində öz mülahizəsi ilə istənilən hərəkətləri edə bilər”.*

Azərbaycan Respublikasının Mülki Məcəlləsinin 157.1-ci maddəsinə əsasən “*mülkiyyətçinin mülkiyyət hüququnun tanınmasını tələb etmək ixtiyarı vardır* və 157.2-ci maddəyə əsasən isə “*mülkiyyətçi özgəsinin qanunsuz sahibliyindən öz əmlakını geri tələb edə bilər*”.

Azərbaycan Respublikasının Mülki Məcəlləsinin 164.1-ci maddəsinə əsasən “sahibin iradəsi olmadan sahiblikdən məhrumetmə və onu pozma qadağan edilmiş özbaşınalıq sayılır”. Mülki Məcəllənin 164.2-ci maddəsinə əsasən isə “sahiblikdən məhrum olan onun üçün qanunsuz sahibdən sahibliyin qaytarılmasını tələb edə bilər”.

Azərbaycan Respublikasının Mülki Məcəlləsinin 213.1 *–ci maddəsinə əsasən “iki və ya bir neçə şəxsin mülkiyyətində olan əşya onlara ümumi mülkiyyət hüququ əsasında mənsubdur”.*

Azərbaycan Respublikasının Mülki Məcəlləsinin *215.2. “paylı mülkiyyətin mülkiyyətçisi ümumi əşyanın öz payına uyğun hissəsinin onun sahibliyinə və istifadəsinə verilməsi hüququna malikdir”.*

İnsan hüquqlarının və əsas azadlıqlarının müdafiəsi haqqında Avropa Konvensiyasına dair 1 saylı protokolun 1-ci maddəsinə əsasən “Hər bir fiziki və hüquqi şəxs öz mülkiyyətindən maneəsiz istifadə hüququna malikdir”.

Yuxarıda qeyd olunanları nəzərə alaraq, Azərbaycan Respublikası Mülki Prosessual Məcəlləsinin 4-cü, 216-220-ci maddələrini və Azərbaycan Respublikası Mülki Məcəlləsinin 152.1, 152.5, 157.1, 157.2, 164.1, 164.2-ci maddələrini rəhbər tutaraq məhkəmədən,

**XAHİŞ EDİRƏM:**

1. İddiaçı \_\_\_\_\_\_\_\_\_\_\_\_\_\_\_\_\_\_ qızının paylı mülkiyyəti olduğu Bakı şəhəri, Binəqədi rayonu, Rəsulzadə qəsəbəsi, M. Davudoğlu küçəsində yerləşən \_\_\_ saylı evə köçürülməsi barədə qətnamə qəbul edəsiniz.

**Qoşma:**

1. Binəqədi rayon məhkəməsinin qətnaməsinin surəti – 5 vərəqə;
2. Dövlət reyestrindən çıxarışın surəti – 1 vərəqə;
3. İddia ərizəsinin sürəti –1 nüsxə;
4. Dövlət rüsumunun ödənilməsini təsdiq edən sənəd – 1 vərəqə;
5. Nümayəndənin səlahiyyətlərini təsdiq edən sənəd –1 vərəqə.

\_\_\_\_\_\_\_\_\_\_\_\_\_\_\_\_\_\_\_\_\_

**İddiaçının soyadı, adı, atasının adı**

**19 iyun 2015**