**Əmək intizamının**

**gücləndirilməsi barədə**

Azərbaycan Respublikasının qüvvədə olan əmək qununvericiliyinə, hər bir işçi ilə bağlanmış əmək müqaviləsinə və İşə götürənin adı Kollektiv Müqaviləsinə görə əmək intizamına və müəssisədaxili intizam qaydalarına, əməyin təhlükəsizliyi normalarına, özünün və iş yoldaşlarının həyatının və sağlamlığının qorunması üçün müəyyən edilmiş əməyin mühafizəsi qaydalarına və normalarına əməl etmək hər bir işçinin borcudur. Şirkətin işçilərindən ötrü təhlükəsiz və sağlam əmək şəraitinin yaradılması və sosial təminatların genişləndirilməsi istiqamətində geniş miqyaslı sosial-iqtisadi, texniki və təşkilati tədbirlər həyata keçirilir. Lakin, aparılan monitorinqlər göstərir ki, ayrı-ayrı işçilər iş rejimiə, əmək və icra intizamına riayət etməməklə Şirkətin **qüvvədə olan “Daxili əmək intizamı qaydaları”nın** pozulmalarına yol verirlər. Son vaxtlar Şirkətin əməkdaşları iş vaxtı ərzində şəxsi işləri ilə bağlı inzibati binanın ərazisini tərk edərək, bir tərəfdən intizam qaydalarını pozur, digər tərəfdən isə ərazinin qarşısındakı küçəni tez-tez keçməklə, iş vaxtı ərzində özlərinin həyatı və sağlamlığı üçün təhlükə yaratmış olurlar. Şübhəsiz, bu cür vəziyyət müvafiq struktur bölmə rəhbərlərinin öz əmək funksiyalarını lazımınca yerinə yetirməməsi, tabeliklərində olan işçilərin fəaliyyətlərinə zəif nəzarəti sayəsində mümkün olur.

Azərbaycan Respublikasının Əmək Məcəlləsinin 11-ci maddəsinin tələblərini rəhbər tutaraq, əmək və icra intizamının möhkəmləndirilməsinin təmin olunması məqsədilə

**Ə m r e d i r ə m :**

1. Rəsmi icazə almadan iş vaxtı ərzində xidmət ərazisini (inzibati binanın, sex və sahələrin ərazilərini) tərk etməklə iş yerindən getməyin qadağan olması bütün işçilərin nəzərinə çatdırılsın.
2. Struktur bölmə rəhbərlərinə tapşırılsın ki:

* tabeliklərində olan işçilərin intizam qaydalarına riayət etmələrinə nəzarəti gücləndirsinlər;
* işçilərə icazə yalnız onların yazılı müraciəti əsasında İşə götürənin adı **“Daxili əmək intizamı qaydaları”nın tələblərinə riayət etməklə verilsin;**
* **işə gecikən, iş yerini vaxtından tez və icazəsiz tərk edən işçilər** barəsində dərhal müvafiq sənədlər (akt, xidməti yazı) tərtib olunaraq təqdim edilsin.

1. **İşə gecikən, iş yerini vaxtından tez və icazəsiz tərk edən işçilər, eləcə də tabeliklərində olan işçilər tərəfindən intizam qaydalarına riayət olunmasına lazımınca nəzarət etməyən struktur bölmə rəhbərləri fərdi məsuliyyət daşıyırlar.**
2. Kadrlar şöbəsinə tapşırılsın ki, i**şə gecikən, iş yerini vaxtından tez və icazəsiz tərk edən işçilər** **barəsində intizam tənbehinin tətbiq olunub-olunmamasından asılı olmayaraq, işdə olmadığı müddət üçün işçiyə əmək haqqı ödənilməsin.**
3. Struktur bölmə rəhbərlərinə tapşırılsın ki, 15.12.2014-cü il tarixədək tabeliklərində olan işçiləri əmrlə tanış etsinlər və müvafiq izahat işləri aparsınlar.
4. Əmrin icrasına nəzarət İnzibati məsələlər üzrə direktorun müavini \_\_\_\_\_\_\_\_\_ həvalə edilir.

\_\_\_\_\_\_\_\_\_\_\_\_\_\_\_\_\_\_

Direktor