# **\_\_\_\_\_\_\_\_\_\_Məhkəməsinə**

## İddiaçı: Soyadı, adı, atasının adı

**Ünvan: (faktiki yaşadığı ünvan və qeydiyyatda olduğu ünvan qeyd edilməlidir)**

**Telefon\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Cavabdeh: Soyadı, adı, atasının adı

**Ünvan: (faktiki yaşadığı ünvan və qeydiyyatda olduğu ünvan qeyd edilməlidir)**

**Telefon\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## İDDİA ƏRİZƏSİ

**(Alimentin sabit pul məbləğində tutulmasına dair)**

Mən cavabdeh **(soyadı, adı, atasının adı)** ilə il tarixdə nikaha daxil olaraq evlənmişəm. Birgə nikahdan:

1. il tarixdə **(soyadı, adı, atasının adı)**
2. il tarixdə **(soyadı, adı, atasının adı)**
3. il tarixdə **(soyadı, adı, atasının adı)** anadan olmuşlar

Nikaha daxil olduqdan sonra ailə münasibətlərimiz normal olmuşdur. Bir-birimizi başa düşmüşük və aramızda heç bir narazılıq olmamışdır. Bir müddət keçdikdən sonra ailə münasibətlərimiz tədricən soyuyaraq hazırda tamamilə kəsilmişdir. Biz ayrı-ayrılıqda yaşayırıq. Yetkinlik yaşına çatmayan uşaqlarımız isə mənim himayəmdədirlər. Cavabdeh onların maddi vəziyyəti ilə maraqlanmır, heç bir kömək göstərmir. Mənim qazancımla uşaqların təminatını ödəmək çətindir. Cavabdeh **(firmanın, şirkətin, təşkilatın adı)** işləyir. Onun orta aylıq gəliri **(miqdar)** manat təşkil edir.

Azərbaycan Respublikasının Ailə Məcəlləsinin 75.1-ci maddəsinə uyğun olaraq valideynlər uşaqlarını saxlamağa borcludurlar.

Azərbaycan Respublikasının Ailə Məcəlləsinin 78.1-ci maddəsinə müvafiq olaraq valideynlər arasında yetkinlik yaşına çatmayan uşaqlara aliment ödənilməsi barədə saziş yoxdursa, eləcə də aliment verməyə borclu olan valideynin qazancı (gəliri) qeyri-müntəzəm, dəyişən olarsa, ya qazancın (gəlirin) hamısını və ya bir hissəsini həmin valideyn natura və ya xarici valyuta ilə alırsa, yaxud onun qazancı və ya sair gəliri yoxdursa, habelə alimentin valideynin qazancından (gəlirindən) müəyyən hissə kimi tutulması mümkün olmadıgı, çətinlik törətdiyi və ya tərəflərdən birinin marağının əhəmiyyətli dərəcədə pozulduğu başqa hallarda, uşaqların saxlanması üçün vəsait tutulmasını tələb edən şəxsin xahişi ilə alimentin miqdarı məhkəmə tərəfindən hər ay ödənilməli olan sabit pul məbləğində müəyyən edə bilər.

Yuxarıdakılara əsasən və Azərbaycan Respublikasının Ailə Məcəlləsinin **75 və 78**-ci maddələrini rəhbər tutaraq,

### **X A H İ Ş E D İ R Ə M:**

Cavabdehdən **(soyadı, adı, atasının adı)** yetkinlik yaşına çatmayan uşaqların saxlanılması üçün alimentin **(miqdar)** manat məbləğində tutulmasına dair qətnamə çıxarasınız.

Qoşma: 1. Nikahın bağlanması haqqında şəhadətnamənin surəti

(notariusda təsdiq olunmuş)

2. Yaşayış yerindən arayışlar

3. Doğum haqqında şəhadətnamələrin surətləri (notariusda təsdiq olunmuş)

4. İddia ərizəsinin surəti.

**İmza: (Soyadı, adı, atasının adı)**

**Tarix:**