**Xətai Rayon Məhkəməsinə**

**İddiaçı:** \_\_\_\_\_\_\_\_\_\_\_\_\_\_\_\_\_\_\_\_\_\_ oğlu

**Ünvanı:** Bakı şəh., \_\_\_\_\_\_\_\_\_\_\_\_\_\_\_\_\_\_\_

**Cavabdeh:** \_\_\_\_\_\_\_\_\_\_\_\_\_\_\_\_\_\_\_\_\_\_ qızı

**Ünvanı:** Bakı şəh., General Şıxlinski küç., \_\_\_\_\_\_\_\_\_\_\_\_\_\_\_\_\_\_\_\_\_\_

**İDDİA ƏRİZƏSİ**

*(uşaqlarla görüş günlərinin müəyyən edilməsi barədə)*

**Möhtərəm hakim!**

Mən cavabdeh \_\_\_\_\_\_\_\_\_\_\_\_\_\_\_\_\_\_\_\_\_\_ qızı ilə 01 mart 2000-ci ildə rəsmi nikaha girərək ailə qurmuşam. Onunla birgə nikahımızdan 16 sentyabr 1999-cu il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ oğlu, 23 dekabr 2001-ci il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ qızı, 10 aprel 2005-ci il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ qızı və 28 iyul 2010-cu il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ oğlu adlı dörd övladımız olmuşdur.

Xətai Rayon Məhkəməsinin 01 avqust 2012-ci il tarixli qətnaməsi ilə cavabdehlə aramızda bağlanmış nikahın pozulması və azyaşlı övladlarımın onun himayəsində saxlanılması qət edilmişdir.

Mən, azyaşlı övladlarımla görüşmək üçün cavabdehə dəfələrlə müraciət etsəm də, cavabdeh bizim görüşümüzə mane olur, öz övladlarımla görüşməyim üçün mənə şərait yaratmır. Bu isə, azyaşlı övladlarımın psixoloji vəziyyətinə mənfi təsir göstərir.

Belə ki, azyaşlı övladlarım anası tərəfindən mənimlə mütəmadi və sistemli görüşə buraxılmadıqlarına görə vaxtlı-vaxtında  ata qayğısı görmədiyi və normal mühitdə yaşamadıqları üçün  narahat ola və ya xəstələnə bilərlər.

**Ailə Məcəlləsinin 49.2 və 49.3-cü maddələrinə əsasən,***“49.2. Hər bir uşaq ailədə yaşamaq və tərbiyə almaq, öz valideynlərini tanımaq və onların qayğısından istifadə etmək, uşağın maraqlarına zidd olan hallar istisna olmaqla, onlarla birgə yaşamaq hüququna malikdir.*

*49.3. Uşaq öz valideynləri tərəfindən tərbiyə olunmaq, öz maraqlarının təmin olunması, hərtərəfli inkişafı, onun ləyaqətinə hörmət olunması hüququna malikdir”.*

**Həmin Məcəllənin 50.2 və 50.3-cü maddələrinə əsasən,***“50.2. Valideynlərinin nikahının pozulması və ya etibarsız sayılması, valideynlərinin ayrı yaşaması uşağın hüquqlarına təsir etmir.*

*50.3. Valideynlər ayrı yaşadıqda uşaq onların hər biri ilə ünsiyyət hüququna malikdir”.*

**Həmin Məcəllənin 58.1 və 58.2-ci maddələrinə əsasən,***“58.1. Valideynlər uşaqlarını tərbiyə etmək hüququna malikdirlər və uşaqlarını tərbiyə etməyə borcludurlar.*

*58.2. Valideynlər uşaqlarının tərbiyəsinə, sağlamlığına və onların psixi, fiziki, mənəvi inkişafına görə məsuliyyət daşıyırlar”.*

**Həmin Məcəllənin 61.1-ci maddəsinə əsasən,***“Uşaqlardan ayrı yaşayan valideyn onlarla ünsiyyət hüququna, uşaqların tərbiyə və təhsili ilə bağlı məsələlərin həll edilməsində iştirak etmək hüququna malikdir”.*

Ailə Məcəlləsinin qeyd edilən maddələrində nəzərdə tutulmuş bütün hüquq və vəzifələr borclu tərəfindən pozulur və onlara əməl edilmir.

Bütün bunlar nəzərə alınaraq, azyaşlı övladlarım 16 sentyabr 1999-cu il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ oğlu, 23 dekabr 2001-ci il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ qızı və 10 aprel 2005-ci il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ qızının həftənin 3 günü (cümə, şənbə, bazar) mənimlə, həftənin 4 günü isə (bazar ertəsi, çərşənbə axşamı, çərşənbə, cümə axşamı) cavabdehlə  saxlanılması, 28 iyul 2010-cu il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ oğlunun isə, 2 yaşı olduğu üçün mütəmadi ana qayğısına ehtiyacı olduğu nəzərə alınaraq həftənin şənbə və bazar günləri saat 11:00-dan 17:00-dək mənimlə birlikdə saxlanılması barədə qətnamə qəbul edilməlidir.

Azyaşlı övladlarımın doğum haqqında şəhadətnamələri  cavabdehdə olduğu üçün, həmin şəhadətnamənin notarial qaydada təsdiqlənmiş surətlərinin MPM-nin 78.2-ci maddəsinə uyğun olaraq, cavabdehdən məhkəmə vasitəsilə tələb edilərək iş materiallarına əlavə edilməsini xahiş edirəm.

Yuxarıda qeyd edilənlərə və MPM-nin 149-150-ci maddəsinə əsasən,

**XAHİŞ EDİRƏM:**

Azyaşlı övladlarım 16 sentyabr 1999-cu il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ oğlu, 23 dekabr 2001-ci il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ qızı və 10 aprel 2005-ci il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_ qızının həftənin 3 günü (cümə, şənbə, bazar) mənimlə, həftənin 4 günü isə (bazar ertəsi, çərşənbə axşamı, çərşənbə, cümə axşamı) cavabdehlə  saxlanılması, 28 iyul 2010-cu il təvəllüdlü \_\_\_\_\_\_\_\_\_\_\_\_\_\_\_\_\_\_\_\_\_\_oğlunun isə həftənin şənbə və bazar günləri saat 11:00-dan 17:00-dək mənimlə birlikdə saxlanılması barədə qətnamə qəbul edəsiniz.

**Qoşma:** — İddia ərizəsinin surəti,

              — Dövlət rüsumunun ödənilməsi barədə qəbz,

              — Xətai Rayon Məhkəməsinin 01 avqust 2012-ci il tarixli qətnaməsinin surəti,

* Nümayəndənin səlahiyyətini təsdiq edən etibarnamə.

                                         İmza:                                    / \_\_\_\_\_\_\_\_\_\_\_\_\_\_\_\_\_\_\_\_\_\_ /