**NƏSİMİ RAYON MƏHKƏMƏSİNƏ**

**İş üzrə iddiaçı qismində çıxış edən**

**[İddiaçının adı, soyadı atasının adı] qızı tərəfindən**

**ƏRİZƏ**

(iddianın təmin edilməsi barədə)

İddiaçı [İddiaçının adı, soyadı atasının adı] qızının cavabdeh [Cavabdehin adı, soyadı atasının adı] oğluna qarşı 30 yanvar 2012-ci il tarixli iddia ərizəsinə əsasən birgə nigah dövrü ərzində, yəni 11.05.2009-cu il tarixində əldə edilmiş, Bakı şəhəri, Nəsimi rayonu, Y.Vəzirov küçəsi ev 000 ünvanında yaşayan cavabdeh [Cavabdehin adı, soyadı atasının adı] oğlunun adına olan, mühərrik nömrəsi 199999, buraxılış ili 2006, tipi xetçtbek olan Nissan Tiida minik markalı 10 AA 000 dövlət qeydiyyat nişanlı daşınar əmlak olan nəqliyyat vasitəsi bölünməlidir.

Qeyd olunan nəqliyyat vasitəsi hal – hazırda ƏN-II 777777 saylı etibarnaməyə əsasən cavabdehin istifadəsindədir. İşin düzgün həlli məqsədi ilə hesab edirik ki, Azərbaycan Respublikası Mülki Prosessual Məcəlləsinin 158.1.-cı maddəsində nəzərdə tutulan hərəkətlər yerinə yetirilməlidir.

Azərbaycan Respublikası MPM-nin 157.1.-ci maddəsinə əsasən hakim işdə iştirak edən şəxsin ərizəsi ilə iddianı təmin etmək üçün tədbirlər görə bilər. İddianın təmin edilməsinə prosesin istənilən mərhələsində yol verilir.

Yuxarıda qeyd olunanları nəzərə alaraq və Azərbaycan Respublikası Mülki Prosessual Məcəlləsinin 158.1.-cı, 159 və 160-cı maddələrini rəhbər tutaraq məhkəmədən,

**XAHİŞ EDİRƏM:**

1. Birgə nigah dövrü zamanı əldə olunan, iddiaçı və cavabdehin ümumi mülkiyyəti sayılan və cavabdehin istifadəsində olan, , Bakı şəhəri, Nəsimi rayonu, Y.Vəzirov küçəsi ev 000 ünvanında yaşayan [Cavabdehin adı, soyadı atasının adı] oğlunun adına olan, mühərrik nömrəsi 199999, buraxılış ili 2006, tipi xetçtbek olan Nissan Tiida minik markalı 10 AA 000 dövlət qeydiyyat nişanlı daşınar əmlak olan nəqliyyat vasitəsi üzərinə həbs qoyulması və nəqliyyat vasitəsinin saxlanılaraq, müvəqqəti olaraq saxlanılması üçün Azərbaycan Respublikasının müvafiq icra hakimiyyəti orqanının mühafizə olunan duracağına göndərilməsi;
2. mübahisə predmetinə aid olan əmlaklar barəsində hər-hansı əqdin bağlanması ilə bağlı müəyyən hərəkətləri etməyi cavabdehə qadağan edilməsi;
3. mübahisə predmetinə aid olan əmlaklar barəsində hər-hansı əqdin bağlanması ilə bağlı müəyyən hərəkətləri etməyi başqa şəxslərə qadağan edilməsi;
4. mübahisə predmetinə aid olan əmlakları həbsdən azad etmək haqqında iddia təqdim edildikdə həmin əmlakların satılmasını dayandırmaq haqqında qərardad qəbul edəsiniz.

\_\_\_\_\_\_\_\_\_\_\_\_\_\_\_\_\_\_\_\_\_

[İddiaçının adı, soyadı atasının adı]

**Iddiaçı**

[tarix]