BİRGƏ FƏALİYYƏT HAQQINDA

**MÜQAVİLƏ**

Birgə fəaliyyət haqqında hazırkı Müqavilə (bundan sonra **“Müqavilə”** adlanacaq) 22 oktyabr 2018-ci tarixdə, Bakı şəhərində aşağıda göstərilən şəxslər tərəfindən imzalanmışdır:

AZE 14455284 saylı şəxsiyyət vəsiqəsinin sahibi, Bakı şəhəri, Xətai rayonu, Əhmədli Yolu küçəsi 34/5 ünvanında qeydiyyatda olan Azərbaycan Respublikasının vətəndaşı Əliyev Nihad Sahib oğlu (bundan sonra – Nihad və ya Layihə Rəhbəri),

AZE 15904962 saylı şəxsiyyət vəsiqəsinin sahibi, Bakı şəhəri Suraxanı rayonu, Qara-Çuxur qəsəbəsi, Məh. 4042-60, ev 7 mən. 30 ünvanında qeydiyyatda olan Azərbaycan Respublikasının vətəndaşı Usubov Tərlan Rasim oğlu (bundan sonra – Tərlan) və

AZE 16326438 saylı şəxsiyyət vəsiqəsinin sahibi, Bakı şəhəri, Nərimanov rayonu, M. Əlizadə küçəsi, ev 118, mən. 19 ünvanında qeydiyyatda olan Azərbaycan Respublikasının vətəndaşı İbrahimxanlı Murad Zeynal oğlu (bundan sonra Murad).

Bu Müqavilənin məqsədləri üçün Nihad, Tərlan və Murad birlikdə **“Tərəflər”** yaxud“**Komanda**”, ayrı-ayrılıqda isə **“Tərəf”** adlandırıla bilərlər.

**TƏSDİQLƏMƏLƏR:**

**Nəzərə alaraq ki,**

Tərəflər “Code Academy”-də proqramlaşdırma proqramı üzrə təhsil proqramının yekun tapşırığı olaraq internet səhifəsini hazırlamalıdırlar;

Tərəflər yekun tapşırıq olaraq hazırlayacaqları internet səhifəsinin real həyatda istifadə edilməsi barədə razılığa gəlmişlər;

Tərəflər yaradılacaq internet səhifəsindən kommersiya məqsədləri üçün istifadə edərək gəlir əldə etmək barədə razılığa gəlimşlər;

Tərəflər yuxarıda qeyd edilən internet səhifəsinin yaradılması ilə bağlı bu Müqavilə ilə nəzərdə tutulmuş şərtlər əsasında birgə fəaliyyət göstərmək qərarına gəlmişlər;

**Bununla Tərəflər aşağıdakılar barədə razılaşdılar:**

1. **MÜQAVİLƏNİN MÖVZUSU**
   1. Bu Müqavilə əsasında Tərəflər [www.e-vakil.az](http://www.e-vakil.az) internet səhifəsini (bundan sonra – Birgə Layihə) yaradaraq onun dərc edir (publish) və bu Müqavilədə nəzərdə tutulmuş qaydada Birgə Layihədən gəlir əldə edir.
   2. Birgə Layihədə müxtəlif sənəd nümunələrinin satışı həyata keçirilir.
   3. Bu Müqavilə qüvvədən olduğu müddətdə və qüvvədən düşdükdən sonra daimi əsaslarla hər bir Tərəf Birgə Layihəyə istinad edərək onun müəllifi olduğunu deməyə hüquq verir.
2. **BİRGƏ LAYİHƏNİN STRUKTURU**
   1. Birgə Layihə Uİ və Admin Paneldən ibarətdir.
   2. Birgə Layihədə təqdim edilən sənədlər dinamik hazırlanan sənədlər və sənəd nümunələri formasında satılır;
   3. Uİ-də dinamik yaradılan sənədlər aşağıdakı bölmələrdən ibarət olacaq:
      1. **Müqavilələr:**
         1. Alğı-satqı müqavilələri;
         2. Podrat müqavilələri;
         3. Xidmət müqavilələri;
         4. Əmək müqavilələri;
         5. İcarə/kirayə müqavilələri;
         6. Sair müqavilələr.
      2. **Ərizələr:**
         1. Şikayət ərizələri;
         2. Müraciət ərizələri;
         3. Təkliflər;
         4. Sorğular;
         5. Etibarnamələr.
      3. **Məhkəmə sənədləri:**
         1. İddia ərizələri;
         2. Qarşılıqlı iddialar;
         3. İddia ərizələrinə etirazlar;
         4. Vəsatətlər;
         5. Apellyasiya şikayətləri;
         6. Apelyyasiya şikayətlərinə etirazlar;
         7. Kassasiya şikayətləri;
         8. Kassasiya şikayətlərinə etirazlar;
         9. Qətnamələr;
         10. Qərarlar.
      4. **İnsan Resursları sənədləri:**
         1. Əmək müqavilələri;
         2. Əmrlər;
         3. Vəzifə Təlimatları;
         4. Şöbələrin əsasnamələri;
         5. Jurnal formaları;
         6. Ərizə formaları;
         7. Sair sənədlər.
   4. Uİ-də həmçinin sənəd nümunələrinın satıldığı hissə mövcud olacaq.
   5. Admin panel Uİ-də qeyd edilən bütün səhifələri asanlıqla idarə etmək üçün imkan verəcək ;
3. **BİRGƏ FƏALİYYƏTLƏ BAĞLI TƏRƏFLƏRİN ÖHDƏLİKLƏRİ**
   1. Birgə Fəaliyyətin həyata keçirilməsi məqsədi ilə **Layihə Rəhbəri** aşağıdakı öhdəlikləri icra etməyi öz üzərinə götürür:

* Bu Müqavilənin imzalandığı tarixdən etibarən 5 iş günü ərzində, Layihənin həyata keçirilməsinə dair ilkin plan/layihə hazırlamaq və təsdiq olunması üçün Komandaya təqdim etmək;
* Komandanın görüşərək bir iş həftəsi ərzində ən azı 3 dəfə birgə işləməsi üçün şərait yaratmaq;
* Birgə Layihədə istifadə ediləcək hüquqi sənədlərin layihələrini tərtib edərək Komandaya təqdim etmək;
* Birgə Layihədə təqdim edilən sənəd nümunələrinin satışından əldə edilən gəlirin daxil olacağı bank hesabı barədə məlumatın Tərəflər üçün açıq olmasını təmin etmək;
* Birgə Layihədən sənədlərin online satışının həyata keçirilməsi üçün digər şəxslərlə o cümlədən Milli Kart və ya digər ödəniş terminalları ilə müqavilələr bağlamaq;
* Sənədlərin satışı ilə əlaqədar bütün vergi və digər dövlət rüsumlarını ödəmək;
* Vergi və DSMF bəyannamələrini həmçinin Statistika hesabatlarını göndərmək;
* Birgə Layihədə təqdim edilən sənədlərin hüquqi məzmununa və satışı ilə bağlı yarana biləcək bütün məsuliyyət daşımaq;
* Komanda üzvləri arasında rol bölgüsü sadə səs çoxluğu ilə qəbul edilir. Tərəflər arasında fikir ayrılığı olarsa, Layihə Rəhbərinin fikri həlledicidir;
* Tərəflərdən hər hansı biri Birgə Layihə üzrə gəlirləri sənəd satışından əldə edilməsini seçərdə, əldə edilən gəlirləri cari aydan sonraki ayın ilk iş həftəsinin sonuna qədər Komanda üzvləri arasında razılaşdırılmış qaydada bölmək;
* Birgə Layihəyə daim yeni sənədlərin əlavə edilməsini təmin etmək;
* Birgə Layihənin fəaliyyətinə birbaşa nəzarət etmək və idarə etmək.
  1. **Tərlan(Murad)** Birgə Fəaliyyətin həyata keçirilməsi məqsədi ilə aşağıdakı öhdəlikləri icra etməyi öz üzərinə götürür:
* Birgə Layihənin “front end”ini <https://www.intechnic.com/> internet səhifəsinin dizaynına uyğun yığıb hazırlamaq;
* Birgə Layihə üçün logonun hazırlanmasını təmin etmək;
* Birgə Layihədə Müqavilələr və Məhkəmə sənədləri bölməsində dinamik sənədlərin hazırlanmasını təmin etmək;
* Layihə Rəhbərin təklif və müraciətlərinə vaxtı-vaxtında baxmaq və onlara cavab vermək;
* Birgə Layihədə satılan sənədlərin satışının MilliÖn, E-Manat və s. ödəmə terminalları vasitəsilə ödənişinin qurulması;
* Birgə Layihənin SEO vasitəsilə internet şəbəkəsində uyğun axtarış sistemlərində tez tapılmasını təmin etmək;
* Layihə Rəhbərin fəaliyyətinə nəzarət etmək və həmin fəaliyyətin illik nəticələrinə əsasən qiymətləndirərək fəaliyyətin məqbulluğu ilə bağlı qərar vermək.
  1. **Tərlan(Murad)** Birgə Fəaliyyətin həyata keçirilməsi məqsədi ilə aşağıdakı öhdəlikləri icra etməyi öz üzərinə götürür:
* Birgə Lahiyənin Admin Panelini yığmaq;
* Birgə Layihənin “back end”ini yığmaq;
* Birgə Layihədə İnsan Resursları sənədləri bölməsində dinamik sənədlərin hazırlanmasını təmin etmək;
* Birgə Layihədə sənəd nümunələri hissəsinin satışı hissəsini yazmaq;
* Birgə Layihənin Milli Card və / yaxud Azəri Card, GoldenPay ödəmə terminallarına qoşulmasını təmin etmək;
* Layihə Rəhbərin təklif və müraciətlərinə vaxtı-vaxtında baxmaq və onlara cavab vermək;
* Birgə Layihənin sosial şəbəkələrdə yayımlanmasını təşkil etmək;
* Layihə Rəhbərin fəaliyyətinə nəzarət etmək və həmin fəaliyyətin illik nəticələrinə əsasən qiymətləndirərək fəaliyyətin məqbulluğu ilə bağlı qərar vermək.

1. **MÜAVİLƏNİN QÜVVƏDƏ OLMA MÜDDƏTİ**
   1. Hazırkı Müqavilə imzalandığı tarixdən etibarən qüvvəyə minməklə 31 dekabr 2021-ci il tarixədək qüvvədə qalır.
   2. Layihə Rəhbəri istisna olmaqla, Tərəflərdən hər hansı biri istənilən vaxt digər Tərəfləri bu barədə xəbərdar etməklə müqaviləyə birtərəfli qaydada xitam vermək hüququna malikdir.
   3. Layihə Rəhbəri Müqavilədən birtərəfli qaydada çıxamaq istərsə Komanda içərisindən bir nəfər yeni Layihə Rəhbəri seçilir. Yeni Layihə Rəhbəri Birgə Layihənin davam etməsi üçün VÖEN alaraq hesabın idarəetməsi üzrə öhdəliklərin vaxtında və dürüst icra edilməsini təmin edir.
2. **ÖDƏNİŞ QAYDASI**
   1. Bu Müqavilə üzrə Tərəflər, Layihə Rəhbəri istisna olmaqla aşağıdakı ödəniş üsullarından birini seçmək hüququna malikdirlər:
      1. Birgə Layihə tam yekunlaşdıqdan sonra ilk sənəd satışı həyata keçdikdən dərhal sonra Layihə Rəhbərindən 500 manat məbləği almaq;
      2. Bu Müqavilə qüvvədə olduğu müddət ərzində sənəd satışından əldə edilən xalis gəlir Müqavilə Tərəfləri arasında bərabər bölünməklə almaq;
3. **MƏSULİYYƏT**
   1. Hər bir Tərəf bu Müqavilədən irəli gələn öhdəliklərin vaxtında və layiqincə icra olunması üçün qanunvericiliklə nəzərdə tutulmuş qaydada və həcmdə məsuliyyət daşıyır.
   2. Layihə Rəhbəri, Müqavilə əsasında əldə edilən maddi vəsaitlərin bu Müqavilədə göstərilən qaydada bölünməsin görə qanunvericiliklə nəzərdə tutulmuş qaydada məsuliyyət daşıyır.
   3. Heç bir Tərəf digər Tərəfdən hər-hansı əldən çıxmış fayda və ya bu kimi hər-hansı bir digər ödənişin edilməsini tələb edə bilməz.
4. **MƏXFİLİK VƏ AŞKARLIQ**
   1. Bu Müqavilə və Müqavilənin icrası ərzində və ya nəticəsində Tərəflərin biri-birinə təqdim etdikləri, bildirdikləri və ya açıqladıqları bütün məlumat (şifahi və ya yazılı şəkildə təqdim edilməsindən asılı olmayaraq) məxfi sayılacaq (bundan sonra “**Məxfi məlumat**” adlanacaq) və Tərəflər həmin Məxfi Məlumatların ümumilikdə qəbul olunmuş ən yüksək standartlara uyğun olaraq qorunmasını təmin etməlidir.
   2. Yuxarıda əks olunan müddəalara xələl gətirmədən, Tərəflər, Azərbaycan Respublikasının qanunvericiliyinə uyğun şəkildə dövlət orqanının rəsmi tələbi əsasında Məxfi Məlumatları açıqlamaq hüququna malik olacaq.
   3. Birgə Layihədə yayımlanan sənədləri digər Tərəflərin razılığı olmadan kənar satışı və yayılması bu Müqavilənin köklü pozuntusu hesab edilir və Köklü Pozuntu törətmiş Tərəf barəsində heç bir kompensasiya ödənilməməklə bu Müqaviləyə dərhal xitam verilir.
5. **TƏTBİQ EDİLƏN QANUNVERİCİLİK VƏ MÜBAHİSƏLƏRİN HƏLLİ**
   1. Hazirkı Müqavilə Azərbaycan Respublikasının qanunvericiliyinə müvafiq surətdə təfsir edilməli, tənzimlənməli və tətbiq edilməlidir.
   2. Hər bir Tərəf bu Müqavilə ilə bağlı və ya ondan irəli gələn bütün mübahisələrin xoş məramla (yəni danışıq yolu ilə) həll edilməsinə səy göstərməlidir. Tərəflərin hər hansı biri bu cür mübahisəni, bir Tərəfin digər Tərəfə mübahisənin mövcudluğu barədə birinci bildirişin göndərildiyi tarixindən etibarən bir təqvim ayı ərzində həll edə bilmədiyi təqdirdə, mübahisə həll olunması üçün Azərbaycan Respublikasının müvafiq məhkəmə orqanına göndərilir.
6. **DİGƏR ŞƏRTLƏR**
   1. Bu Müqaviləyə edilən bütün əlavə və dəyişikliklər yalnız yazılı şəkildə tərtib edildikdə və onları hər bir Tə­rəf imzaladıqda etibarı hesab olunur.
   2. Bu Müqavilədə nəzərdə tutulan hallar istisna olmaqla, Tərəflərdən heç biri bu Müqavilə üzrə öz hüquq və öhdəliklərini digər Tərəfin yazılı razılığı olmadan üçüncü tərəfə ötürə bilməz.
   3. Bu Müqavilə qüvvəyə mindiyi tarixdən sonra bu Müqaviləyə aid məsələlər üzrə əvvəllər aparılmış bütün danışıqlar, sənədlər, yazışmalar və razılaşmalar qüvvəsini itirir.
   4. Bu Müqavilə 3 (üç) nüsxədə, hər bir Tərəf üçün 1 (bir) nüsxə olmaqla, Azərbaycan dilində imzalanmışdır. Hər bir nüsxə eyni hüquqi qüvvəyə malikdir.
7. **TƏRƏFLƏRİN İMZALARI**

|  |  |  |
| --- | --- | --- |
| **Əliyev Nihad** | **Usubov Tərlan** | **İbrahimxanlı Murad** |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |