**BİNƏQƏDİ RAYON MƏHKƏMƏSİNƏ**

**İddiaçı:** [İddiaçının adı, soyadı, atasının adı]

**Ünvanı:** [İddiaçının qeydiyyat ünvanı] ünvanında qeydiyyatda olan, Faktiki ünvan: [İddiaçının adı, soyadı, atasının adı])

**Nümayəndə:** [Nümayəndənin adı, soyadı, atasının adı]

**Tel:** [nümayəndənin telefon nömrəsi]

**Email:** [nümayəndənin email ünvanı]

**Cavabdeh:** [Cavabdehin adı, soyadı, atasının adı]

**Ünvanı:** [Cavabdehin adı, soyadı, atasının adı]

**Tel:** [cavabdehin telefon nömrəsi]

**Email:** [cavabdehin email ünvanı]

**İDDİA ƏRİZƏSİ**

(Atasının razılığı olmadıqda yetkinlik yaşına çatmamış vətəndaşın anası ilə müvəqqəti digər ölkəyə getməsinə icazə verilməsi barədə)

İddiaçı [İddiaçının adı, soyadı, atasının adı] və cavabdeh [Cavabdehin adı, soyadı, atasının adı] arasında [nikahın bağlanma tarixi] il tarixində bağlanmış nikaha [nikaha xitam verilmə tarixi] ildə Binəqədi rayon məhkəməsinin qətnaməsi əsasında xitam verilmişdir. Qeyd edilən qətnaməyə əsasən iddiaçı və cavabdehin birgə nikahdan olan qızları 2006-ci il təvəllüdlü [Birgə nikahdan olan uşağın adı, soyadı, atasının adı] iddiaçı [İddiaçının adı, soyadı, atasının adı] qızının himayəsinə verilmişdir.

Nikahın pozulması ilə əlaqədar olan məhkəmə prosesi, həmçinin birgə nikah dövründə əldə edilmiş əmlakın bölünməsi ilə bağlı məhkəmə prosesi tərəflər arasında soyuq münasibətləri daha da kəskinləşdirmişdir.

2014-cü ilin yayında iddiaçı istirahət etmək üçün qızı və qardaşı ilə birgə müvəqqəti, 10 gün müddətinə Türkiyə Respublikasına getmək niyyətində olduğunu cavabdehə bildirmişdir. “Ölkədən getmək, ölkəyə gəlmək və pasportlar haqqında Azərbaycan Respublikasının qanunu”nun 2-ci maddəsinin tələblərinə əsasən iddiaçı qızının Türkiyyəyə istirahətə getməsi üçün qanunda nəzərdə tutulan etibarnamənin verilməsi üçün cavabdehə müraciət etmişdir. Cavabdeh, heç bir məntiqi əsas olmadan, qızının Azərbaycan Respublikasının hüdudlarından kənara çıxarılmasına icazə verməmiş və qanunvericiliyə əsasən tələb edilən etibarnaməni verməkdən imtina etmişdir.

Azərbaycan Respublikasının Konstitusiyasının 17-ci maddəsinin II hissəsinə görə uşaqların qayğısına qalmaq və onları tərbiyə etmək valideynlərin borcudur. Bu borcun yerinə yetirilməsinə dövlət nəzarət edir. Cavabdehin heç bir məntiqi əsası olmadan İddiaçının uşağı ilə birgə Azərbaycan Respublikasının hüdudlarından kənara müvəqqəti istirahət etməyə və ya müalicə olunmaq üçün getməyə icazə verməməsi onun valideyinlik borcunu yerinə yetirməməsi və uşağın qeydinə qalmaması kimi qiymətləndirilməlidir.

«Uşaq hüquqları haqqında» Qanunun 5-ci maddəsinə görə dövlət orqanları, bütün fiziki və hüquqi şəxslər öz fəaliyyətində uşaqların mənafelərini üstün tutmalı, onların hüquqlarının təmin olunmasına şərait yaratmalıdırlar. Azərbaycan Respublikasının normativ hüquqi aktları və müvafiq orqanların qərarları uşaq mənafelərinə zidd olmamalı və onların icrası uşaqların həyatına, inkişafına və tərbiyəsinə zərər gətirməməlidir. Uşağın hüquq və mənafelərini məhdudlaşdıran hər hansı əqd etibarsızdır. Həmin qanunun 8-ci maddəsinə əsasən isə hər bir uşağın yaşamaq, normal şəraitdə fiziki, əqli və mənəvi cəhətdən inkişaf etmək hüququ vardır. Dövlət bu şəraiti təmin edən iqtisadi, sosial-hüquqi və digər tədbirlər görməyi, sağlam və təhlükəsiz mühit yaratmağı öz öhdəsinə götürür. Qanunun 19-cu maddəsində isə müəyyən edilmişdir ki, valideynlərin uşağın tərbiyəsində bərabər hüquq və vəzifələri vardır. Onlar uşağı sağlam böyütməli, ümumbəşəri və milli dəyərlər əsasında tərbiyə etməli, müstəqil həyata hazırlamalıdırlar. Uşağın qabiliyyətinin inkişaf etdirilməsi, onun maddi və mənəvi tələbatlarının təmin edilməsi, hüquq və mənafelərinin mühafizəsi valideynlərin əsas vəzifələridir.

Cavabdehin iddiaçıya etibarnamə verməməsi iddiaçının Azərbaycan Respublikasının Konstitusiyasında nəzərdə tutulmuş hüquqlarının məhdudlaşdırmasına səbəb olur. Belə ki, **Azərbaycan Respublikasının Konstitusiyasının 28-ci maddəsində** hər kəsin azadlıq hüququ tanınır. Konstitusiyanın həmin maddəsinin 3-cü bəndində qeyd edilmişdir ki, “Qanuni surətdə Azərbaycan Respublikasının ərazisində olan hər kəs sərbəst hərəkət edə bilər, özünə yaşayış yeri seçə bilər və Azərbaycan Respublikasının ərazisindən kənara gedə bilər”.

Bundan əlavə, Azərbaycan Respublikasının Konstitusiyasının 37-ci maddəsində hər kəsin istirahət hüququ nəzərdə tutulmuşdur. Hər kəs istirahət hüququnu istədiyi şəkildə istifadə etməkdə azaddır.

Cavabdehin heç bir məntiqi əsas olmadan İddiaçıya qızının Azərbaycan sərhəddindən kənara müvəqqəti aparılması üçün icazə verməməsi iddiaçının və onun qızının hüquqlarını kobud şəkildə pozur.

**“Ölkədən getmək, ölkəyə gəlmək və pasportlar haqqında Azərbaycan Respublikasının qanunu”nun 2-ci maddəsinin** tələblərinə əsasən “Valideynlərdən birinin razılığı olmadıqda yetkinlik yaşına çatmamış vətəndaşın ölkədən getməsi məsələsi məhkəmənin qərarı əsasında həll edilir”.

Cavabdehin uşаğın ölkədən çıхmаlаrınа razılığını vеrməməsi ilə iddiaçının məhkəmənin qətnаməsinə əsаsən himаyəsində qаlmış uşağı ilə birlikdə qanunla müəyyən edilmiş qaydada sərbəst surətdə ölkədən getmək və ölkəyə gəlmək hüquqları pozulmаqlа, iddiaçı uşağı ilə birlikdə sərbəst hərəkət edərək müvəqqəti olaraq istirahət, müalicə, qohumlara baş çəkmək və s. məqsədilə ölkədən getmək hüququndan məhrum olur.

Eyni zamanda qeyd edilməlidir ki, uşağın anası tərəfindən müvəqqəti olaraq xarici ölkəyə aparılması cavabdehi Ailə Məcəlləsinin 61.1 və 61.2-ci maddələrində nəzərdə tutulmuş hüquqlardan məhrum etmir.

Yuxarıda qeyd edilənləri nəzərə alaraq, Azərbaycan Respublikası Mülki Prosesual Məcəlləsinin 4-cü maddəsini rəhbər tutaraq

XAHİŞ EDİRƏM:

[Cavabdehin adı, soyadı, atasının adı] oğlunun razılığı olmadan [birgə nikahdan olan uşağın təvəllüdü]- ci il təvəllüdlü [birgə nikahdan olan uşaq] qızının yetkinlik yaşına çatanadək anası [Iddiaçının adı, soyadı, atasının adı] və ya [Iddiaçının adı, soyadı, atasının adı] qızının adından verilmiş etibarnamə əsasında digər şəxslə Azərbaycan Respublikasının hüdudlarından kənara çıxarılmasına icazə verilməsi barədə qətnamə qəbul edəsiniz.

**Qoşma**:

1. Nümayəndənin səlahiyyətlərini təsdiq edən etibarnamənin əsli – 1 vərəqə;
2. Nikahın pozulması haqqında şəhadətnamənin surəti – 1 vərəqə;
3. Dövlət rüsumunun ödənilməsinə dair qəbz;
4. [birgə nikahdan olan uşağın adı, soyadı, atasının adı] qızının doğum haqqında şəhadətnaməsinin surəti – 1 vərəqə;
5. [Iddiaçının adı, soyadı, atasının adı] qızının şəxsiyyət vəsiqəsinin surəti – 1 vərəqə;
6. MAPS-dan arayış – 1 vərəqə;

\_\_\_\_\_\_\_\_\_\_\_\_\_\_\_\_\_\_\_\_\_

**İddiaçı** [Iddiaçının adı, soyadı, atasının adı]  **qızı**

[tarix]