**Abşeron Rayon Məhkəməsinə**

**Ərizəçi:**

\_\_\_\_\_\_\_\_\_\_\_\_\_\_\_\_\_\_\_\_

Ünvan: \_\_\_\_\_\_\_\_\_\_\_\_\_\_\_\_\_\_\_\_\_

Telefon: (050) \_\_\_\_\_\_\_\_\_\_\_\_\_\_\_\_

**Maraqlı şəxs:**

Sumqayıt şəhər İcra Hakimiyyəti

Ünvan: Sumqayıt şəhəri, Azərbaycan prospekti 9, AZ 5000

**Hüquqi əhəmiyyətli faktın müəyyən edilməsinə dair**

**ƏRİZƏ**

Mən, \_\_\_\_\_\_\_\_\_\_\_\_ oğlu 10 yanvar 1935-ci ildə Azərbaycan Respublikasının Şəmkir rayonunda anadan olmuşam. 1968-ci ildə Azərbaycan Politexnik İnstitutunun “Sənaye və mülki tikintisi” ixtisasını bitirmişəm və dövlət imtahan komissiyasının 12 iyun 1968-ciil tarixli qərarı ilə mənə inşaat-mühəndisi ixtisası verilib.

İnstitutu bitirdikdən sonra 06 avqust 1968-ci ildən Sumqayıt şəhəri 3 saylı Evtikmə kombinatında usta köməkçisi, 01 aprel 1969-cu ildən 13 fevral 1981-ci ilədək usta, 13 fevral 1981-ci ildən 07 iyul 1981-ci ilədək müdir müavini və 07 iyul 1981-ci ildən 12 aprel 1982-ci ilədək yenidən usta olaraq çalışmışam. 1982-ci ilin 12 aprelində öz xahişimə əsasən Sumqayıt şəhəri 3 saylı Evtikmə kombinatında işdən ayrılmışam və ondan sonra müxtəlif yerlərdə çalışdıqdan sonra yenidən həmin tikinti kombinatında 1996-cı ilədək çalışmışam.

Sumqayıt şəhər Xalq Deputatları Soveti İcraiyyə Komitəsinin 30 may 1980-ci il tarixli, \_\_\_\_\_\_\_\_saylı qərarı ilə mənə altı nəfər ailə üzvüm nəzərə alınaraq növbəlilik əsasında \_\_\_\_\_\_\_\_\_\_\_\_\_\_ ünvanına dair orderin verilməsi qərara alınıb. Bu qərar əsasında Sumqayıt şəhər Xalq Deputatları Soveti İcraiyyə Komitəsinin Mənzillərin qeydiyyatı və bölüşdürülməsi şöbəsi tərəfindən həmin mənzilə dair mənə 09 iyun 1980-ci ildə \_\_\_\_\_\_\_saylı orderin surəti verilib. Orderdə həmin mənzilə köçmək hüququ olan ailə üzvlərimin siyahısı göstərilib. Belə ki, orderə əsasən mən, həyat yoldaşım \_\_\_\_\_\_\_, oğlum \_\_\_\_\_\_, oğlum \_\_\_\_\_\_\_, oğlum \_\_\_\_\_\_\_ və qızım \_\_\_\_\_\_ həmin mənzilə köçüb orada qeydiyyata düşüb yaşamağa başlamışıq. Bu günə kimi mən, həyat yoldaşım, oğlum \_\_\_\_\_ və qızım \_\_\_\_\_\_ order əsasında mənə verilmiş həmin mənzildə qeydiyyatdayıq və orada da yaşayırıq. Lakin orderin surətində mənim adım ilk öncə səhvən \_\_\_\_\_\_ olaraq, yazılıb, lakin sonradan \_\_\_\_\_\_\_ sözü pozularaq adım həmin pozulmuş \_\_\_\_\_ sözünün üzərində düzgün şəkildə \_\_\_\_\_\_yazılıb.

Mənzil Fondunun özəlləşdirilməsi haqqında Qanunun tələblərinə uyğun olaraq, qeyd edilən mənzili özəlləşdirilməsi və həmin mənzil üzərində mülkiyyət hüquqlarımın qeydiyyatı üçün ASAN Xidmət mərkəzi vasitəsilə Daşınmaz Əmlakın Dövlət Reyestri Xidmətinə müraciət etdim. Sənədlərin təqdim ediləsi zamanı ASAN Xidmətdən orderin üzərində düzəliş olunduğundan mənzilin mənə verilməsinə dair qərarı təqdim etməyimi bildirdilər.

Qeyd edilən qərarı almaq üçün Azərbaycan Respublikası Milli Arxiv İdarəsinin Sumqayıt Filialına müraciət etdim. Həmin idarə 29 iyul 2016-cı il tarixli, \_\_\_\_\_saylı məktubu ilə, mənə arxiv çıxarışını təqdim etdi. Təəssüf ki, həmin arxiv çıxarışında da Sumqayıt Şəhər Xalq Deputatları Soveti İcraiyyə Komitəsinin qərarında da adımın səhvən \_\_\_\_\_\_\_\_ yazıldığı göstərilib. Belə ki, arxiv çıxarışında istinad edilən Sumqayıt Şəhər Xalq Deputatları Soveti İcraiyyə Komitəsinin 30 may 1980-ci il tarixli \_\_\_\_\_\_\_ saylı qərarında, 1980-ci ildən özüm də daxil olmaqla 6 ailə üzvümlə yaşadığım və qeydiyyatda olduğum \_\_\_\_\_\_\_\_ünvanının \_\_\_\_\_\_\_\_ oğlu əvəzinə, \_\_\_\_\_\_\_\_ oğluna verildiyi yazılıb. Sənəddə adımın səhvən \_\_\_\_\_\_\_yazılmasına baxmayaraq, faktiki olaraq order verilərkən mənim və ailə üzlərim nəzərdə tutulub, həmin kombinatda \_\_\_\_\_\_\_\_ oğlu adında nəinki usta, ümumiyyətlə həmin adda o müəssisədə işçi olmayıb və mən orderin verildiyi tarixdən, yəni 1980-ci ildən ailəmlə birlikdə qeyd edilən mənzildə faktiki yaşayıram və qeydiyyatdayam. Sənədlərdə adımın səhv yazılması səbəbindən hazırda Mənzil Fondunun özəlləşdirilməsi haqqında Qanunun verdiyi imkandan yararlanaraq, 1980-ci ildən mənə verilmiş mənzili özəlləşdirə bilmirəm.

**Azərbaycan Respublikası Mülki Prosessual Məcəlləsinin (MPM) 307.2.5-ci maddəsinə** əsasən, şəxsin sənəddə göstərilən adı, atasının adı və ya soyadı onun şəxsiyyətini təsdiq edən sənəddə göstərilən adı, atasının adı və ya soyadı ilə düz gəlmədiyi halda hüquq müəyyənedici sənədlərin həmin şəxsə məxsus olması faktını məhkəmə müəyyən edir.

Qeyd etdiyim kimi, Sumqayıt şəhər Xalq Deputatları Soveti İcraiyyə Komitəsinin 30 may 1980-ci il tarixli, \_\_\_\_\_\_\_ saylı qərarı ilə \_\_\_\_\_\_\_\_\_saylı mənzil sahəsi mənimlə birgə 6 nəfərdən ibarət olan ailəmə verilibdir. Məhz qeyd edilən qərar əsasında verilmiş orderin ikinci səhifəsində mənimlə birgə həmin vaxt qeyd edilən mənzilə köçmək hüququ olan ailə üzvlərimin adları qeyd edilibdir. Orderdə ailə üzvlərim göstərilərkən övladlarımın ata adlarının “\_\_\_\_\_\_” olduğu da qeyd edilibdir.

Bundan başqa, həmin zaman mənimlə birgə işləyən iş yoldaşlarım da bizim müəssisədə \_\_\_\_\_\_\_\_” adında işçinin olmadığını təsdiq edə bilərlər. Odur ki, qeyd edilənlərdən mənzilin həqiqətən mənə - \_\_\_\_\_\_\_\_ verildiyi aydın olur. Lakin hüquqmüəyyənedici sənədlərin hazırlanması zamanı yol verilmiş ad səhvi bu gün mənə qanunvericiliyin imkan verdiyi mənzili özəlləşdirmək hüququmdan yararlanmağa imkanı vermir.

Yuxarıda qeyd edilənləri və Mülki Prosessual Məcəllənin 307-309 və 311-ci maddələrini nəzərə alaraq,

**xahiş edirəm:**

Sumqayıt şəhər Xalq Deputatları Soveti İcraiyyə Komitəsinin 30 may 1980-ci il tarixli, \_\_\_\_\_\_\_ saylı qərarı əsasında \_\_\_\_\_\_\_\_\_\_\_\_ saylı mənzil sahəsinə dair orderin \_\_\_\_\_\_\_\_oğluna verildiyinə dair qətnamə qəbul edilsin.

**Əlavə edilir:**

1. \_\_\_\_\_\_\_ oğlunun şəxsiyyət vəsiqəsinin notariatda təsdiq edilmiş surəti – 1 nüsxə;

2. Sumqayıt şəhər Xalq Deputatları Soveti İcraiyyə Komitəsinin Mənzillərin qeydiyyatı və bölüşdürülməsi şöbəsi tərəfindən təsdiq edilmiş 09 iyun 1980-ci ildə \_\_\_\_\_\_\_ saylı orderin notariatda təsdiq edilmiş surəti – 1 nüsxə;

3. \_\_\_\_\_\_\_ Mənzil Təsərrüfat İstehsalat İstismar Təmir Sahəsi tərəfindən verilmiş 2 nömrəli Forma- 1 nüsxə;

4. \_\_\_\_\_\_\_- oğlunun əmək kitabçasının notariatda təsdiq edilmiş surəti;

5. Azərbaycan Respublikası Dövlət Arxivinin Sumqayıt Filialının 19 iyul 2016-cı il tarixli \_\_\_\_\_\_ saylı məktubunun surəti – 2 nüsxə;

6. \_\_\_\_\_\_\_\_ oğlunun nikah haqqında şəhadətnaməsinin notariatda təsdiq edilmiş surəti -1 nüsxə;

7. \_\_\_\_\_\_ Mənzil Təsərrüfat İstehsalat İstismar Təmir Sahəsi tərəfindən verilmiş 19 iyul 2016-cı il tarixli 917 saylı arayış – 1 nüsxə;

8. \_\_\_\_\_\_ Mənzil Təsərrüfat İstehsalat İstismar Təmir Sahəsi tərəfindən verilmiş 19 iyul 2016-cı il tarixli 918 saylı arayış – 1 nüsxə;

9. \_\_\_\_\_\_\_ Mənzil Təsərrüfat İstehsalat İstismar Təmir Sahəsi tərəfindən verilmiş 19 iyul 2016-cı il tarixli 919 saylı arayış – 1 nüsxə;

10. \_\_\_\_\_\_\_ oğlunun ali təhsil barədə diplomunun surəti – 1 nüsxə;

11. \_\_\_\_\_ qızının şəxsiyyət vəsiqəsinin notariatda təsdiq edilmiş surəti – 1 nüsxə;

12. \_\_\_\_\_\_\_ qızının şəxsiyyət vəsiqəsinin notariatda təsdiq edilmiş surəti – 1 nüsxə;

13. \_\_\_\_\_\_ oğlunun şəxsiyyət vəsiqəsinin notariatda təsdiq edilmiş surəti – 1 nüsxə;

14. \_\_\_\_\_\_\_ oğlunun şəxsiyyət vəsiqəsinin surəti – 1nüsxə;

15. \_\_\_\_\_\_\_\_ oğlunun şəxsiyyət vəsiqəsinin surəti – 1 nüsxə;

16. Dövlət rüsumunun ödənilməsini təsdiq edən qəbz.

**İmza:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

----------------------------------

--- avqust 2016-cı il