**\_\_\_\_\_\_\_\_\_\_\_\_Rayon Məhkəməsinə**

**İddiaçı:**

**\_\_\_\_\_\_\_\_\_\_\_\_\_\_**

**Ünvan: Bakı şəhəri, Binəqədi ray., ------- küç. Ev 26, m.8**

**Telefon: (050) 000 00 00**

**Cavabdehlər:**

**1. \_\_\_\_\_\_\_\_\_\_\_\_\_\_\_\_\_\_\_ MMC**

**Ünvan: Bakı şəh., Binəqədi ray., \_\_\_\_\_\_\_\_ küç., 12**

**2. Həkim \_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_oğlu**

**Ünvan: Bakı şəh., Binəqədi ray., \_\_\_\_\_\_\_\_\_\_\_\_ küç., ev 12, m. 12**

**Həkim səhvi və səhlənkarlığı nəticəsində dəymiş**

**maddi və mənəvi zərərin ödənilməsi haqqında**

**İDDİA ƏRİZƏSİ**

**I. Faktlar**

**Mən 2014-cü ilin \_\_\_\_\_\_ ayında anus nahiyəsində yara, qanaxma və ağrıların olması şikayəti ilə \_\_\_\_\_\_\_\_\_\_\_\_\_\_\_\_ çalışan cərrah \_\_\_\_\_\_\_\_\_\_\_\_a müraciət etmişəm. \_\_\_\_\_\_\_\_ həkim məni müayinə etdikdən sonra cərrahiyyə əməliyyatının zəruri ola biləcəyini bildirdi, lakin bu əməliyyatı onun özünün edə bilməyəcəyini və cərrah proktoloqa müraciət etməyimi bildirdi. Eyni zamanda, əməliyyatdan öncə ilkin təcili tibbi yardım almağımın mütləq olduğunu, yaranın təmizlənməli olduğunu bildirdi.**

**\_\_\_\_\_\_\_\_\_ həkimin məsləhətinə uyğun olaraq, \_\_\_\_\_\_\_\_\_\_\_\_\_\_ yaranın yuyulması və təmizlənməsini etdilər. Bundan sonra, müayinə və ehtiyac olarsa əməliyyat olunmaq üçün \_\_\_\_\_\_\_\_\_\_\_\_\_ Xəstəxanasının Proktologiya şöbəsində çalışan həkim \_\_\_\_\_\_\_\_\_ müraciət etdim. Müayinə zamanı \_\_\_\_\_\_\_\_\_\_ həmin şöbədə çalışan \_\_\_\_\_\_\_\_\_\_\_\_ həkimi də dəvət etdi. Yaramı əllə müayinə edən \_\_\_\_\_\_\_\_\_\_\_ mütləq cərrahiyyə əməliyyatı olunmalı olduğumu bildirdi və qeyd etdi ki, bu çox sadə əməliyyatdır və o, dəfələrlə bu cür əməliyyatlar edib. \_\_\_\_\_\_\_\_\_\_\_\_\_\_ bu sahədə təcrübəsinin böyük olduğunu, \_\_\_\_\_\_\_\_\_ oxuyub, işlədiyini və s. bildirdi. Lakin \_\_\_\_\_\_\_\_\_ əməliyyat üçün onun çalışdığı və daha yaxşı avadanlığa malik olan \_\_\_\_\_\_\_\_\_\_\_MMC-yə məxsus \_\_\_\_\_\_\_\_\_\_\_na gəlməyimi bildirdi. Bildirdi ki, yaxşı avadanlıqların verdiyi imkan nəticəsində əməliyyatı \_\_\_\_\_\_\_\_\_\_\_da daha uğurla həyata keçirə biləcək.**

**\_\_\_\_\_\_\_\_\_\_ məsləhətinə uyğun olaraq, 2014-cü ilin payızında əməliyyat olunmaq üçün \_\_\_\_\_\_\_\_\_\_ya müraciət etdim. Əməliyyat öncəsi təxmini bir ay \_\_\_\_\_\_\_\_\_ və \_\_\_\_\_\_\_\_ həkimin nəzarəti altında**

**əməliyyata hazırlıq (vanna və s.) görüldü. Bundan sonra \_\_\_\_\_\_\_\_\_ əməliyyatımı \_\_\_\_\_\_\_ 2014-cü il tarixdə edəcəyini söylədi. Əməliyyatdan öncə ürək və ağciyərin fəaliyyəti yoxlanıldı və qan analizi alındı. Bacım \_\_\_\_\_\_\_\_\_\_\_\_ tibb işçisi olduğundan \_\_\_\_\_\_\_\_\_\_\_\_\_a MRT yoxlamasının aparılıb-aparılmayacağı barədə soruşanda, \_\_\_\_\_\_\_\_\_\_ belə bir yoxlamaya ehtiyac olmadığını bildirdi.**

**Beləliklə, \_\_\_\_\_\_\_\_ 2014-cü ildə \_\_\_\_\_\_\_\_\_\_\_da cərrah \_\_\_\_\_\_\_\_\_ assistent həkim \_\_\_\_\_\_\_\_və anestezeioloq \_\_\_\_\_\_\_\_\_\_ birgə mənə “Fistulektomiya” əməliyyatı etdi və əməliyyatdan çıxandan sonra xəstəxananın dəhlizində əməliyyatın çox uğurla keçdiyini bildirdi.**

**Əməliyyatdan öncə həkim mənə bu əməliyyatın çox sadə əməliyyat olacağını və əməliyyatdan sonra çox qısa müddətə sağalacağımı bildirsə də, bu baş vermədi. Belə ki, əməliyyatdan sonra yara bitişmirdi, otura bilmirdim və sağalma baş vermirdi. Vəziyyətimin əməliyyatdan sonra daha da ağırlaşdığını bildirdikdə, həkim \_\_\_\_\_\_\_\_\_ narahat olmağıma heç bir əsas olmadığını bildirərək, məni sakitləşdirdi.**

**Əməliyyatdan 6 aydan çox vaxt keçsə də əməliyyatdan öncəki şikayətlərimin keçmədiyini və daha da artdığını, yeni şikayətlərimin yarandığını yəni defekasiya aktının normal baş vermədiyini, nəcis və qazları saxlamağın mümkün olmadığını gördükdə, başqa həkimlərə müraciət etməyə qərar verdim.**

**2015-ci ilin iyun ayında \_\_\_\_\_\_\_\_\_da çalışan həkim \_\_\_\_\_\_\_\_\_\_ məni müayinə etdi və \_\_\_\_\_\_\_\_\_\_ icra etdiyi cərrahiyyə əməliyyatında sfinkterin zədələnməsi səbəbindən məndə düz bağırsağın qapayıcı aparatının II-III dərəcə çatışmazlığı, yəni II-III dərəcə anal sfinkter çatışmazlığı yarandığını bildirdi. Həkim \_\_\_\_\_\_\_\_ əməliyyat zamanı sfinkterin bu şəkildə kəsilməsinə rastlanmadığını bildirdi. Bildirdi ki, sfinkterin bu şəkildə kəsilməsinə təəccüb edir və bu nadir hadisədir.**

**\_\_\_\_\_\_\_\_\_\_ məndə əməliyyatdan sonra yaranmış şikayətlərimin heç olmasa müəyyən qədər aradan qaldırılması üçün yenidən əməliyyata ehtiyac olduğunu bildirdi. Lakin həkim mənə əməliyyatın çox incə və ağır əməliyyat olacağından Azərbaycanda edilə bilməsinin mümkün olmayacağını bildirdi və məsləhət bildi ki, \_\_\_\_\_\_\_\_\_ yerləşən proktologiya üzrə dünya şöhrətli institut \_\_\_\_\_\_\_ adına \_\_\_\_\_\_\_\_\_\_ Elmi Mərkəzinə müraciət edim.**

**Beləliklə, 2015-ci ilin \_\_\_\_\_\_\_da \_\_\_\_\_\_\_ adına \_\_\_\_\_\_\_\_ Elmi Mərkəzinə müraciət etdim və professor \_\_\_\_\_\_\_\_\_ təyin etdiyi kompleks müayinələr sonunda məndə əməliyyat nəticəsində sifinkterin 2/3-nin kəsilməsi səbəbindən II-III dərəcə sfinkter çatışmazlığı yarandığını, \_\_\_\_\_\_\_\_\_\_\_\_ əməliyyatı kobud səhvlə icra etdiyini və əməliyyatdan öncə bir sıra müayinələrin aparılmadığını böyük təəssüflə qeyd elədi. Professor \_\_\_\_\_\_\_ həkimin bu kobud səhvi nəticəsində səhhətimdə baş vermiş dəyişikliyi aradan qaldırmaq üçün ağır kosmetoloji əməliyyata – anal sfinkter modelleşdərilməsinə, yəni anal sfinkter qüsurunun öz incə bud əzələmin köçürürülməsi yoluyla aradan qaldırılmasına ehtiyac olduğunu bildirdi. Professor bu əməliyyatın çox ağır əməliyyat olduğunu, sağalmanın 6 aya baş verəcəyini və bu əməliyyat nəticəsində köçürülmüş əzələnin işləməmək ehtimalının çox yüksək olduğunu bildirdi *(müvafiq sənədlər əlavə edilir).***

**Bütün bunlar onunla nəticələnib ki, yol verilmiş həkim səhvi nəticəsində səhhətimdə yaranmış problemlə əlaqədar Tibbi Sosial Ekspert Komissiyasının rəyi əsasında mənə \_\_\_ qrup əlillik təyin edilib. Əlilliyin təyin olunması üçün müayinə olunduğum \_\_\_\_\_\_\_\_\_\_Mərkəzinin həkimi \_\_\_\_\_\_\_ və \_\_\_\_\_\_\_\_ adına \_\_\_\_\_\_\_ Xəstəxanasının həkimi \_\_\_\_\_\_\_\_ da əməliyyatdan sonra məndə daxili və xarici sfinkter qüsurunun qeyd olunduğunu, II-III dərəcə anal sfinkter çatışmazlığının yarandığını təsdiqləyiblər *(müvafiq sənədlər əlavə edilir).***

**Bütün bu baş verənlər mənə maddi zərər yetirməklə yanaşı, ağır psixoloji zərbələr vurub və vurmaqda davam edir. Bunu bütün proktoloq həkimlər də təsdiqləyir ki, sfinkterin 2/3-nin kəsilməsi insan həyatının məhv edilməsidir. Mən nə normal işləyə bilirəm (səhhətimlə bağlı tez-tez icazələr almalı oluram), nə hər zaman uzaq yol gedə bilirəm, nə də arzu etdiyimdə dostlarımla görüşə bilirəm. Bu həkim səhvi mənim ətraf mühitdən, cəmiyyətdən əhəmiyyətli dərəcədə təcrid olunmağıma səbəb olub. Məni müayinə etmiş həkimlər yaranmış sfinkter çatışmazlığının tam aradan qaldırılmasının mümkün olmadığını bildiriblər. Aydındır ki, həkimin mənə vurduğu zərəri heç nə ilə ödəməsi mümkün deyil. Lakin mən bununla yanaşı belə qeyri-peşəkar həkimlərin öz əməllərinin nəticələrinə görə cavab vermələri, başqalarının da həyatını mənimki kimi məhv etməmələriı və mənə vurulmuş maddi və mənəvi zərərə görə heç olmasa həkimin və klinikanın qismən də olsa cavab vermələrini təmin etmək üçün məhkəməyə müraciət etməyə qərar verdim və hesab edirəm ki, mənim iddia ərizəm təmin edilməlidir.**

**II. Hüquqi əsaslar**

**Əhalinin sağlamlığının qorunması haqqında Qanunun 10-cu maddəsinə əsasən,** Azərbaycan Respublikası vətəndaşlarının sağlamlığın qorunması və tibbi yardım almaq hüququ vardır və elə **həmin Qanunun 24-cü maddəsinə** əsasən, pasiyentin hüquqları pozulduqda, o, müalicə-profilaktika müəssisəsinin rəhbərliyinə, müvafiq icra hakimiyyəti orqanına və ya qanunvericilikdə müəyyən edilmiş qaydada məhkəməyə müraciət edə bilər.

**Əhalinin sağlamlığının qorunması haqqında Qanunun 49-cu maddəsinə əsasən, öz**əl tibbi praktika və özəl tibbi fəaliyyət qanunvericiliyə uyğun olaraq həyata keçirilir. Lakin \_\_\_\_\_\_ həkimi \_\_\_\_\_\_\_ məni əməliyyat edərkən qanunvericiliyin və tibbi müayinə və yardımın bir çox tələblərini pozub.

**Düz bağırsağın fistulası** - düz bağırsaqla anal nahiyənin dərisi arasında yaranan yoldur (tuneldir). Bu tunelin bir ucu düz bağırsaqdadır, digər ucu dəri üzərində. Nəticədə düz bağırsaqdan selik, nəcis hissələri, irin, qan bu tunel vasitəsiylə anal nahiyənin dəri səthinə axır.

**“Fistulektomiya” əməliyyatı** – bu fistulun kəsilməklə xaric edilməsidir.

Tibdə bütün cərrahi əməliyyatların icrasına üç əsas tələb qoyulur.:

1. Düzgün qoyulmuş diaqnoz;

2. Əməliyyatın icrasına mütləq göstəriş;

3. Aparılacaq cərrahi əməliyyatın texniki icrasının dəqiq planı.

\_\_\_\_\_\_\_ isə cərrahi əməliyyatı icra edərkən tibbin bu göstərişlərinə əməl etməyib. Əməliyyatın edilməsi üçün ilk tələb düzgün diaqnozun qoyulmasıdır ki, \_\_\_\_\_\_\_\_\_ bunu dəqiq etməyib. Belə ki, \_\_\_\_\_\_\_\_ Düzgün diaqnozun qoyulmasına kömək edəcək bir çox müayinələrin aparılmasını təyin etməli olduğu halda, bunu etməyib:

**1. Əməliyyatdan öncə zəruri müayinələr aparılmayıb.**

**Əhalinin sağlamlığının qorunması haqqında Qanunun 34-cü maddəsinə əsasən, i**xtisaslaşdırılmış tibbi yardım vətəndaşın xəstəliyi xüsusi müayinə, müalicə və mürəkkəb tibb texnologiyalarının tətbiqini tələb etdiyi hallarda dövlət və qeyri-dövlət tibb müəssisələrində ixtisaslı həkimlər tərəfindən göstərilir.

Əməliyyatdan öncə məni müayinə edən həkim \_\_\_\_\_\_\_\_ diaqnozu qoymaq üçün heç bir tibbi texnologiyadan istifadə etməyib. Halbuki, bu zaman tibbi texnologiyanın tətbiqi zəruri idi. Məhz bu cür tibbi texnologiyanı tətbiq etmədən, nəyin nə qədər kəsilib çıxarılacağını müəyyən etmədən, yalnız əli ilə yoxlamaqla qoyduğu diaqnoz əsasında məni əməliyyat edib ki, nəticədə qüsurlu əməliyyatın acısını yaşamalı olmuşam. Halbuki, \_\_\_\_\_\_\_\_\_\_ mənə \_\_\_\_\_\_\_\_\_\_\_da əməliyyat etməyi təklif edərkən, bunu həmin klinikanın müayinə və əməliyyat üçün yüksək avadanlığa malik olması ilə əsaslandırmışdı.

Bu cür əməliyyat zamanı həkimin əllə yoxlaması ilə yanaşı, əməliyyata gedəcək xəstənin diaqnozun düzgün qoyulması, ətraflı məlumatın əldə edilməsi üçün texnologiyanın imkanlarından istifadə edilərək, **ən azı aşağıdakı müayinələrdən bəziləri aparılmalı idi:**

**1) Maqnit rezonans tomoqrafiya** **(MRT).** Bu müayinə üsulunun tətbiqi həkimə nə verəcəkdir? Bu üsul klinik diaqnozu dəqiqləşdirmək üçün aparılır. Bu üsul insan bədəninin bütün daxili orqanlarını müayinə etməyə imkan verir. Üstünlükləri:

- Yüksək diaqnostik effektlik.

- Ölçüsü hətta bir neçə millimetr olan obyektlərin təsvirini görmək olur, istənilən proyeksiyadan təsvir əldə edilir.

- Bütün toxuma və orqanların vizualizasiyasının mümkünlüyünü təmin edir.

**2) Sfinkterometriya** – Düz bağırsağın qapayıcı aparatının müayinəsidir ki, bu sfinkterin vəziyyətini qiymətləndirməyə imkan verir.

**3) Anorektal elektromioqrafiya (EMG)** - anal nahiyyənin əzələlərinin yığılma gücünü öyrənən üsuldur.Bu müayinə müxtəlif əzələ, eləcə də sinir xəstəlikləri haqqında məlumat verir.

**4) Ultrasəs müayinəsi (USM) -** əsas tibbi görüntüləmə metodlarından biri hesab olunur.  Ekranda olan təsvir bədən strukturlarından əks olunan müxtəlif ultrasəs keçiriciliyinə malik dalğaların analizi nəticəsində formalaşır. Daha informativ və praktiki cəhətdən zərərsiz olan bu metod qarın boşluğu orqanlarının, böyrəklərin, kiçik çanaq orqanlarının ,qalxanabənzər vəzinin, ürəyin, damarların və s. orqanların  müayinəsində geniş istifadə edilir.

**5) Fistuloqrafiya -**  Anal, perianal nahiyənin fistulalarının rentgen kontrast maddə vurulmaqla rentgen müayinəsidir. Bu metodla müxtəlif mənşəli fistulaların ölçüləri, fistula kanalının istiqaməti və şaxələri, fistulanın qonşu orqan və toxumalarla əlaqəsi barədə məlumat əldə edilir.

**6) Anoskopiya -** xüsusi işıqlandırılan optik cihazla düz bağırsaq içinin 12-14 sm-e qədər görüntülənməsidir. Anoskopiya bir qayda olaraq, əllə müayinənin davamı və rektoromanoskopiya, kolonoskopiya kimi başqa endoskopik müayinələrdən əvvəl tətbiq olunur.

**7) Rektoromanoskopiya –** xüsusi işiqlandırılan optik cihazla düz bağırsağın selikli qişasının müayinəsidir. Bu metod düz bağırsağın daxil səthini 20-35 sm-ə qədər görməyə imkan verir.

**2. Xəstəliyimin diaqnozu və əməliyyatın gözlənilən nəticəsi barədə mənə əvvəlcədən zəruri məlumat verilməyib.**

**Əhalinin sağlamlığının qorunması haqqında Qanunun 25-ci maddəsinə əsasən, h**ər bir vətəndaş müayinənin nəticəsi, xəstəliyin diaqnoz və proqnozu, müalicə üsulları və bununla bağlı risk dərəcələri, aparılmış müalicənin nəticəsi haqqında məlumatlar da daxil olmaqla sağlamlığının vəziyyəti barədə özü üçün səmərəli formada məlumat almaq hüququna malikdir.

Göründüyü kimi, Qanun mənə əməliyyatın gözlənilən nəticəsi barədə məlumat almaq hüququnu təmin edir. Bu hüququn həyata keçirilməsi üçün isə həkim \_\_\_\_\_\_\_\_\_\_öhdəliyi idi ki, əməliyyatın gözlənilən nəticəsi barədə məni məlumatlandırsın. Lakin həkim nəinki əməliyyatdan öncə, heç əməliyyatdan sonra da əməliyyat zamanı sfinkterin 2/3-ni kəsdiyi barədə və bunun hansı nəticələr doğuracağı barədə mənə məlumat verməyib.

**Əhalinin sağlamlığının qorunması haqqında Qanunun 51-ci maddəsinə əsasən,** müalicə həkimi pasiyentin vaxtında ixtisaslı müayinə və müalicəsini təşkil edir, səhhəti barədə ona məlumat verir, xəstənin, yaxud  onun qanuni nümayəndəsinin təkidi ilə məsləhətçi mütəxəssisləri dəvət edir və konsilium təşkil edir. Xəstənin həyatı təhlükə altında olduğu hallar və təxirəsalınmaz vəziyyətlər istisna edilməklə, digər hallarda konsilium tərəfindən verilən məsləhətlər yalnız müalicə həkimi ilə razılaşdırıldıqdan sonra həyata keçirilir.

**Özəl tibb fəaliyyəti haqqında Qanunun 16-cı maddəsinə əsasən də,** xəstəyə onun sağlamlıq vəziyyəti, müalicənin müddəti, forma və məqsədləri, göstərilən xidmətlərin həcmi və qiyməti, habelə gözlənilən nəticələr və müəyyən riskin mümkünlüyü barədə məlumat vermək, zəruri hallarda xəstənin vəziyyəti barədə başqa mütəxəssislərlə məsləhətləşmək, xəstəni tibb müəssisəsinə göndərmək özəl tibbi praktika ilə məşğul olan şəxslərin vəzifələridir.

**Qanunvericiliyin yuxarıda sadalanan normalarının tələblərinə uyğun olaraq,** əgər \_\_\_\_\_\_\_\_\_\_\_ əməliyyatdan öncə məni lazımi qaydada məlumatlandırsaydı və **mən həmin sənədlərlə tanış olsaydım,** başqa həkimlərdən məsləhət almaq hüququmdan istifadə edərdim və bu nəticə ilə qarşılaşmamış olardım.

**Əhalinin sağlamlığının qorunması haqqında Qanunun 25-ci maddəsinə əsasən, v**ətəndaşın tələbi ilə ona sağlamlığının vəziyyətini əks etdirən tibbi sənədlərin surətləri təqdim olunmalıdır. Bu normanın tələbini nəzərə alaraq, \_\_\_\_\_\_\_ 2016-cı ildə informasiya sorğusu ilə \_\_\_\_\_\_\_\_ya müraciət etmişəm.

**3. Əməliyyat zamanı ciddi həkim səhvinə yol verilib.**

**Əməliyyat zamanı həkim sfinkterin 2/3 hissəsini kəsib götürüb. Halbuki, həkim mənə əməliyyatdan öncə sfinkterin 2/3-ni kəsib götürəcəyi və bunun səbəbləri haqqında heç bir məlumat verməyib. Əməliyyatdan sonra təqdim edilən epikrizdə də sfinkterin 2/3 hissəsinin kəsilib götürülməsi və bunun səbəbləri barədə heç bir məlumat yoxdur.**

**Həkim \_\_\_\_\_\_\_\_\_\_ heç əməliyyatdan sonra da sfinkterin 2/3 hissəsini kəsib götürdüyü barədə mənə məlumat vermədi. Mən bunu başqa həkimlərdən öyrəndikdən sonra \_\_\_\_\_\_\_\_ müraciət etdim və nə üçün sfinkterin 2/3 hissəsini kəsib götürdüyünü soruşdum. O bunu belə əsaslandırmağa çalışdı ki, guya əməliyyat zamanı ciblər (boşluqlarda irinlər) görüb, ona görə sfinkterin 2/3 hissəsini kəsib götürüb.**

**Əgər həkim ciblər görmüşdüsə, niyə əməliyyatdan sonra mənə bu haqda məlumat vermədi və niyə bu səbəbdən sfinkterin 2/3 hissəni kəsib götürdüyünü bildirmədi. Əksinə, əməliyyatın çox uğurla keçdiyini bildirdi.**

**Digər tərəfdən, əgər əməliyyat zamanı daxildə ciblər aşkar olunmuşdusa, əslində həkim bu cibləri əməliyyat zamanı deyil, əməliyyatdan öncə aşkara çıxarmalı və bu haqda mənə məlumat verməli idi. Bunu aşkar etmək üçün də həkim ən azı yuxarıda qeyd etdiyim müayinə metodlarından bir neçəsini tətbiq etməli idi. Çünki həkim olaraq, xəstəni nə əməliyyatı etdiyini, əməliyyat zamanı daxildə ciblərin ola bilmə ehtimalını nəzərə alaraq, əməliyyat zamanı gözlənilməyən hallarla qarşılaşmamaq üçün müasir tibbin verdiyi imkanlar əsasında zəruri müayinələri əməliyyatdan öncə aparmalı idi. Bütün bunları etmədən həkim məni əməliyyat edib, əməliyyatı səhv icra edib və bu barədə mənə heç bir məlumat verməyib.**

**Özəl tibb fəaliyyəti Qanunun 16-cı maddəsinə əsasən,** özəl tibbi praktika ilə məşğul olan şəxslərin vəzifəsi tibbi yardımın şərtlərinə və qaydalarına əməl etməkdir. \_\_\_\_\_\_\_\_\_\_\_ov nəinki tibbi yardımın tələblərinə riayət edib, mənə tibbi yardım göstərmək əvəzinə, məni daha ağır durumlu xəstə vəziyyətinə salıb.

**4. Əməliyyatdan öncə keyitmənin hansı nahiyədən ediləcəyi barədə mənə düzgün məlumat verilməyib.**

**Əməliyyatdan öncə mənə keyitmənin venadaxilinə icra ediləcəyi barədə məlumat verilmişdi və əməliyyatdan sonra mənə təqdim edilən epikrizdə də əməliyyatın venadaxili keyitmə altında aparıldığı göstərilib. Halbuki, anesteziolaq \_\_\_\_\_\_\_\_ əməliyyatdan sonra görüşümüz və telefonla \_\_\_\_\_\_\_la danışdığı zaman əməliyyat zamanı keyitmənin onurğa nahiyəsindən icra edildiyini bildirib. Həkim keyitmənin hansı nahiyyədən icra olunacağı barədə mənə dürüst məlumat verilməli və mənim razılığım alınmalı idi.**

**Əgər mən keyitmənin onurğa nahiyəsindən ediləcəyini bilsəydim, buna razı olmayacaqdım. Hər bir keyitmədən öncə aparılması zəruri olan və keyitmənin icra olunacağı nahiyəyə müvafiq aparılması zəruri olan müayinələr var. Çünki keyitmənin üsullarına müvafiq əks göstərişlər var. Onurğadan icra edilən keyitmə zamanı ən azı pasiyentin protriziya (fəqərəarası diskin konturlarının fəqərə cisminin sərhəddindən kənara çıxmasıdır) və ya onurğa yırtığından əziyyət çəkib-çəkmədiyi öyrənilməli və müvafiq müayinə aparılmalı, pasiyentin vəziyyətinin onurğa hissəsindən keyitmənin aparılmasına uyğun olub-olmadığı aydınlaşdıırlmalıdır.**

**Mənim onurğa nahiyəmdən icra olunan keyitmə zamanı isə bu cür müayinələr aparılmadı və onurğamla bağlı hər hansı xəstəliyimin və şikayətlərimin olması aydınlaşdırılmadı. Əməliyyat zamanı anesteziolaq əlində iynə içəri daxil olub mənə qalx iynəni vuraq deyəndə, “Bəs niyə keyitmənin venadan yox, beldən icra edirsiz?” deyə soruşanda, bununla bağlı aldığım cavab o oldu ki, “Artıq hazırlamışıq.”.**

**Göründüyü kimi, həkimlər nəinki mənə əməliyyatın həcmi, həmçinin keyitmə ilə bağlı da əməliyyatdan öncə düzgün məlumat verməyiblər. Əksinə, məni aldadaraq keyitməni onurğa nahiyəsindən icra ediblər və üstəlik bunu ört-basdır etmək üçün də epikrizdə məlumatı yanlış göstəriblər.**

**5. Əməliyyatdan sonra yazılan epikrizdə məlumatlar təhrif edilib.**

**Özəl tibb fəaliyyəti Qanunun 16-cı maddəsinə əsasən,** xəstənin sağlamlıq vəziyyətini, ona göstərilən tibbi xidmətlərin həcmini və onların nəticələrini əks etdirən tibbi sənədləşmələri müvafiq icra hakimiyyəti orqanı tərəfindən müəyyən olunmuş qaydada həyata keçirmək özəl tibbi praktika ilə məşğul olan şəxslərin vəzifəsidir.

**Mənə təqdim edilmiş epikrizdə aşağıdakı məlumatlar təhrif edilib:**

**1. Anamnez düzgün göstərilməyib. Anamnez – xəstəyə diaqnoz qoymaq üçün həkimin xəstəyə veridyi suallar əsasında xəstənin söylədiyi hekayədir. Xəstənin mövcud və keçmiş xəstəlikləri haqqında xəstədən və ya bir yaxınından alınan məlumatdır. Anamnez, xəstəliyin diaqnozunda ən önəmli addımlardan biridir.**

**Mənə təqdim edilmiş epikrizin “Anamnesis morbi” hissəsində yazılıb ki, *“Deməsinə görə bir həftədir ki, özünü xəstə hesab edir. Xəstəliyini heç nə ilə əlaqələndirmir. Son günlər şikayətləri artdığından klinikaya müraciət etmişdir”.***

**Halbuki, mən klinikaya müraciət edəndə artıq iki ay idi ki, məndə xəstəliyin ağırlaşdığını, yaranın qanadığını, yaranın \_\_\_\_\_\_\_\_\_\_\_də ilkin tibbi yardım göstərilərək, təmizləndiyini söyləmişəm. Əslində, mənim söylədiklərimin anamnez hissədə yanlış göstərilməsi, həkimin mənə qoyduğu diaqnozda nə qədər diqqətli olmasını göstərir. Anamnezi düzgün müəyyən etməyən həkimin təbii ki, qoyduğu diaqnoz yanlış, etdiyi əməliyyat da səhv olacaq.**

**2. Epikrizin “Müalicə: Cərrahi, Konservativ” hissəsi qarşısında göstərilir ki, “*\_\_\_2014-cü il tarixində xəstəyə venadaxili keyitmə altında “Fistulektomiya” əməliyyatı icra olundu. Əməliyyatdan sonrakı dövr fəsadsız keçmişdir. Yara birincili sağalır”.***

**Bu hissədə yazılmış üç cümlənin üçü də səhvdir. Əvvəla, yuxarıda da qeyd etdiyim kimi keyitmə venadaxili deyil, bel nahiyəsindən icra edilib. İkincisi, əməliyyatdan sonra ciddi fəsad baş verib. Halbuki, epikrizdə fəsadın olmadığı göstərilir. Üçüncüsü, epikrizdə yaranın birincili sağalması qeyd edilib. Lakin yuxarıda da qeyd etdiyim kimi, yara nəinki birincili sağaldı, əksinə. əməliyyatdan sonra 3 aydan artıq otura bilmədim, yarada bitişmə baş vermədi.**

**3. Epikrizin “Nəticə” hissəsində göstərilib ki, “*\_\_\_\_\_2014-cü il tarixində xəstə kafi vəziyyətdə ambulator müalicə üçün evə yazılır”.***

Epikrizin nəticə hissəsi də yanlış yazılıb. Çünki, mən xəstəxanadan ambulator müalicə üçün evə yazılarkən vəziyyətim kafi deyil, ağır olub. Lakin həkim bütün bunları bildiyi halda, epikrizdə bütün məlumatları yanlış yazıb.

Məhz bu səbəbdəndir ki, əməliyyatdan sonra müayinə üçün müraciət etdiyim həkimlər epikrizin dəqiq məlumat vermədiyini qeyd ediblər. Professor \_\_\_\_\_\_ da icra edilmiş əməliyyatın xarakterinin məlum olmadığını bildirib. Halbuki, epikrizi oxuyan başqa həkimlər epikriz vasitəsilə mənim əməliyyatdan öncə hansı vəziyyətdə olmağım, mənə təyin olunmuş müayinə və müalicələrin nəticələri və əməliyyatın xarakteri, nəticəsi barədə dəqiq və aydın məlumat almalı idilər.

**6. Həkim səhvi nəticəsində mənə vurulmuş maddi və mənəvi zərər**

**Əhalinin sağlamlığının qorunması haqqında Qanunun 51-ci maddəsinə əsasən, p**eşə vəzifələrinin lazımi səviyyədə yerinə yetirilməməsinə görə müalicə həkimi qanunla nəzərdə tutulmuş qaydada məsuliyyət daşıyır.

**Əhalinin sağlamlığının qorunması haqqında Qanunun 57-ci maddəsinə** əsasən,vətəndaşların sağlamlığına zərər vurulduqda təqsirkar şəxslər qanunvericilikdə müəyyən edilmiş qaydada və həcmdə ziyanı ödəməyə borcludurlar. Vurulan ziyanın ödənilməsi tibb və əczaçılıq işçilərini qanunla nəzərdə tutulmuş intizam, inzibati, yaxud cinayət məsuliyyətindən azad etmir.

Eyni zamanda, həmin **Qanunun 59-cu maddəsinə** əsasən, tibb və əczaçılıq işçiləri öz peşə vəzifələrini lazımi səviyyədə yerinə yetirmədikdə, sağlamlığın qorunması sahəsində vətəndaşların hüquqlarının pozulması hallarında qanuna uyğun olaraq məsuliyyət daşıyırlar.

**Mənə bu günədək vurulmuş maddi zərər aşağıdakılardan ibarətdir:**

**- \_\_\_\_\_\_\_\_da müayinə və əməliyyat üçün ödəmiş olduğum \_\_\_\_\_\_\_\_\_ manat;**

**- \_\_\_\_\_\_\_ yerləşən \_\_\_\_\_\_\_ adına \_\_\_\_\_\_\_\_Mərkəzində müayinə olunmaq üçün çəkmiş olduğum (bacım və atamla birgə \_\_\_\_\_ getmək üçün çəkdiyim yol, bacımla birgə \_\_\_\_da qaldığım 10 gün qalmaq və yemək xərci daxil olmaqla) – \_\_\_\_\_\_\_ ABŞ dolları, yəni bu günə olan məzənnəyə əsasən \_\_\_\_\_\_\_ manat;**

**- Həkim səhvi nəticəsində mənə vurulmuş maddi və mənəvi zərərlə bağlı məhkəmədə işin aparılması üçün hüquqi yardım üçün ödədiyim \_\_\_\_\_\_\_\_\_\_ manat;**

**- Həkim səhvi səbəbindən 15 ay əmək fəaliyyəti ilə məşğul ola bilməməyim səbəbindən itirdiyim əmək haqqı - \_\_\_\_\_\_\_\_\_\_\_\_ manat**

**- Yenidən əməliyyat olunacağım halda, itirəcəyim karyera imkanı və əmək haqqına görə məruz qalacağım maddi zərər - Belə ki, məruz qaldığım həkim səhvi nəticəsində 15 ay əmək fəaliyyəti ilə məşğul ola bilməmişəm və hazırda əmək fəaliyyəti ilə məşğul olsam da, səhhətimlə əlaqədar tez-tez işdən icazə almalı oluram. Əgər yeni bir əməliyyat nəticəsində səhhətimdə yaxşılaşma baş verərsə (hələ buna nail olub-olmayacağım bilinmir) bu günədək düşündüyüm əmək fəaliyyəti ilə məşğul olmağım və əmək haqqı qazanmağıma ən azı daha bir il sərf ediləcək. Bu da ayda hazırda aldığım əmək haqqını \_\_\_\_\_\_\_\_\_\_ nəzərə alsaq, \_\_\_\_\_\_\_\_\_\_\_ manat edir.**

**- Məhkəmədə işə baxılması üçün ödədiyim dövlət rüsumu – \_\_\_\_\_\_\_\_\_ manat;**

**Beləliklə, indiyədək məruz qaldığım maddi zərərin həcmi – \_\_\_\_\_\_\_\_\_\_\_\_\_ manat edir.**

**- Gələcəkdə \_\_\_\_\_\_\_ və ya \_\_\_\_\_\_\_\_\_ klinikalarından birində müayinə və müalicə olunmağım üçün çəkəcəyim xərclər – Belə ki, yuxarıda ətraflı şəkildə göstərdiyim kimi, qismən də olsa səhhətimdə yaxşılaşmanın baş verməsi üçün yeni bir ağır əməliyyata ehtiyac olunduğu göstərilib. Bu əməliyyatı etdirməyim üçün \_\_\_\_\_\_\_\_\_ klinikalarından birinə müraciət etməyi düşünürəm. Əməliyyat üçün ailə üzvlərimdən birilə getmək üçün yol xərci, orada qalmaq və yemək xərci üçün təxminən mənə ən azı \_\_\_\_\_\_\_ manat lazım olacaq. (Gələcək əməliyyatın məbləğinə dair klinikadan alınmış arayış əlavə edilir)**

**Mənə vurulmuş mənəvi zərər – Faktiki hallarda da qeyd etdiyim kimi, bütün bu baş verənlər mənə maddi zərər yetirməklə yanaşı, ağır psixoloji zərbələr vurub və vurmaqda davam edir. Mən nə işləyə bilirəm, nə uzaq yol gedə bilirəm, nə dostlarımla görüşə bilirəm. Bu həkim səhvi mənim ətraf mühitdən, cəmiyyətdən təcrid olunmağıma səbəb olub. Çox təəssüf ki, mən ömrümün sonuna kimi hər gün həkimin bu səhvinin acı nəticəsi ilə yaşamalı olacağam. Bunu bilmək hər gün mənə ağır mənəvi iztirab verir.**

**“Azərbaycan Respublikası Mülki  Məcəlləsinin 21 və 23-cü  maddələrinin  şərh edilməsinə dair”** Konstitusiya Məhkəməsinin 31 may 2002-ci il tarixli qərarında deyilir ki, mənəvi zərər,  qeyri əmlak zərəri olmaqla iqtisadi məzmun və dəyər kəsb etməyən hüquq pozuntusu, eləcə də vətəndaşların hüquqlarının pozulmasının müstəqil nəticəsidir. Belə zərər bilavasitə zərər vuran şəxsin hərəkətlərindən sonra zərər çəkmişin şüuruna təsir göstərməklə  mənfi  psixoloji reaksiyaya səbəb olur. O, həm vurulmuş əmlak zərəri ilə birlikdə, həm də əmlak zərəri vurulmadığı hallarda kompensasiya edilir.

Bundan başqa, **“Mənəvi zərərin ödənilməsi barədə qanunvericiliyin məhkəmələr tərəfindən tətbiqi təcrübəsi haqqında”** Azərbaycan Respublikası Ali Məhkəməsi Plenumunun 3 noyabr 2008-ci il qərarının 2-ci bəndinə əsasən, Azərbaycan Respublikası qanunvericiliyinin, “İnsan Hüquqlarının və Əsas Azadlıqların Müdafiəsi Haqqında Konvensiya”nın müddəaları və Avropa İnsan Hüquqları Məhkəməsinin presendetləri baxımından “mənəvi zərər” anlayışı insanın anadangəlmə və ya qanun əsasında ona mənsub olan şəxsi qeyri-əmlak xarakterli hüquq və azadlıqlarının, habelə əmlak hüquqlarının pozulması nəticəsində mənəvi sarsıntı və iztirab keçirməsini ifadə edir.

**Həkim səhvi nəticəsində mənə vurulmuş mənəvi zərəri mən azı - \_\_\_\_\_\_\_\_\_\_\_ manat məbləğində dəyərləndirirəm.**

**III. Tələblər**

Yuxarıda göstərilənləri və Mülki-Prosessual Məcəllənin 149-150, 216-220-ci maddələrinin tələblərini nəzərə alaraq,

**xahiş edirəm:**

**Həkim səhvi nəticəsində mənə bu günədək vurulmuş maddi zərərə görə \_\_\_\_\_\_\_\_manatın, yenidən əməliyyat olunmağım üçün tələb olunan \_\_\_\_\_\_\_\_\_ manatın və mənə bu günədək vurulmuş mənəvi zərərə görə \_\_\_\_\_\_\_\_\_ manatın cavabdehlərdən müştərək qaydada – 50%-i MMC-dən, 50%-i həkim \_\_\_\_\_\_ tutularaq mənə ödənilməsi barədə qətnamə çıxarılsın.**

**IV. Əlavə edilən sənədlər**

1**. Həkim səhvi və səhlənkarlığı nəticəsində dəymiş maddi və mənəvi zərərin ödənilməsi haqqında iddia ərizəsinin surəti – 1 nüsxə;**

2\_\_\_\_\_\_\_\_\_\_\_\_\_\_\_ –nin təqdim etdiyi \_\_\_\_\_\_\_2014 tarixli epikrizin surəti -1 nüsxə;

3. \_\_\_\_\_\_\_\_\_ Mərkəzininin təqdim etdiyi “Xəstəxanadan çıxanın statistik kartı”nın surəti – 2 nüsxə;

4. \_\_\_\_\_\_\_\_ adına \_\_\_\_\_\_\_\_ Xəstəxanasının təqdim etdiyi \_\_\_\_\_\_\_\_ 2015-ci il tarixli, \_\_\_\_\_\_ saylı məsləhət vərəqinin surəti – 2 nüsxə;

5. **\_\_\_\_\_\_\_\_ adına \_\_\_\_\_\_\_\_\_Elmi Mərkəzin etdiyi MRT müayinə vərəqinin surəti – 2 nüsxə;**

**6. \_\_\_\_\_\_\_\_\_\_ adına \_\_\_\_\_\_\_\_\_\_ Mərkəzin etdiyi EMG müayinə vərəqinin surəti– 2 nüsxə;**

**7. \_\_\_\_\_\_\_\_ adına \_\_\_\_\_\_\_\_\_ Elmi Mərkəzinə etdiyi Sfinkterometriya müayinə vərəqinin surəti – 2 nüsxə;**

**8. \_\_\_\_\_\_\_\_\_ adına \_\_\_\_\_\_\_\_\_\_\_ Elmi Mərkəzin etdiyi USM müayinə vərəqinin surəti – 2 nüsxə;**

**9. \_\_\_\_\_\_\_\_\_\_\_\_\_ adına \_\_\_\_\_\_\_\_\_\_Elmi Mərkəzin təqdim etdiyi \_\_\_\_\_\_\_\_ saylı Ambulator kartadan çıxarışın surəti – 2 nüsxə;**

**10. \_\_\_\_\_\_\_\_ adına \_\_\_\_\_\_\_\_\_\_\_Elmi Mərkəzi ilə bağlanmış \_\_\_\_\_\_\_ saylı xidmət müqavilələrinin surətləri – hərəsindən 2 nüsxə;**

**11. \_\_\_\_\_\_ adına \_\_\_\_\_\_\_\_\_\_\_\_\_\_\_\_\_ Elmi Mərkəzinə ödənilmiş xidmət haqqına görə qəbzlərin surətləri – hərəsindən 2 nüsxə;**

**12. \_\_\_\_\_\_\_\_\_\_da yerləşən \_\_\_\_\_\_\_\_\_ə ödənilmiş qalmaq xərclərinin qəbzləri – hərəsindən 2 nüsxə;**

**13. \_\_\_\_\_\_\_\_\_\_\_\_ əmək kitabçasının surəti;**

**14. \_\_\_\_\_\_\_\_\_\_\_\_\_\_ ünvanlanmış \_\_\_\_\_\_ 2016-cı il tarixli informasiya sorğusunun və bu \_\_\_\_\_\_\_ 2016-cı il tarixdə klinikanın aldığını təsdiq edən poçt qəbzinin surəti;**

**15. \_\_\_\_\_\_\_\_\_TSEK-in \_\_\_\_\_\_\_a \_\_\_ qrup əlilliyin təyin edilməsinə dair \_\_\_\_\_\_\_\_\_\_2015-ci il tarixli qərarının surəti – 2 nüsxə;**

16. Dövlət rüsumunun ödənilməsi barədə qəbz;

17. \_\_\_\_\_\_\_\_\_\_\_\_\_ MMC-nin dövlət reyestr məlumatları;

**V. Tarix və imza**

\_\_\_\_\_\_\_\_\_\_2016-cı il

İmza\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_ oğlu